open-index/open-wikipedia-markdown huggingface dataset:
日本天皇

**天皇**，日本國之君主也。古稱**大王**、**大君**、**皇尊**等。其「天皇」之號，學界通說，始用於七世紀後半，至天武朝漸為定制，終以《大寶令》明定為君主之專稱。《大日本史·禮樂志》嘗論其名曰：「凡稱至尊者，祭祀曰天子，詔書曰天皇，華夷曰皇帝，上表曰陛下，服御曰乘輿，行幸曰車駕。」

今上天皇諱**德仁**。

## 史
按《記》《紀》二典，天皇一系，承天照大神之神敕，肇於神武天皇東征開國。然史家考證，自神武天皇至開化天皇凡九代，其事多屬神話，鮮有信史可徵，故學界謂之「闕史八代」。至第十代崇神天皇，始有記載，然其世尚遠，未可盡信。逮第十五代應神天皇以降，方可與大陸載籍相參驗；故近世史家，多以此為信史之濫觴。

二戰之後，昭和天皇頒《人間宣言》，自白其非現世神。新修之《憲法》，第一條則明定：「天皇者，日本國之象徴，而日本國民統合之象徴也。」自是，天皇為國之「象徵」，不復昔日之神格、曩者之實權。

## 世系
日本天皇，自神武天皇開國起，傳百二十六代，至今上天皇德仁。

*神武天皇

*綏靖天皇

*安寧天皇

*懿德天皇

*孝昭天皇

*孝安天皇

*孝靈天皇

*孝元天皇

*開化天皇

*崇神天皇

*垂仁天皇

*景行天皇

*成務天皇

*仲哀天皇

*神功皇后

*應神天皇

*仁德天皇

*履中天皇

*反正天皇

*允恭天皇

*安康天皇

*雄略天皇

*清寧天皇

*顯宗天皇

*仁賢天皇

*武烈天皇

*繼體天皇

*安閑天皇

*宣化天皇

*欽明天皇

*敏達天皇

*用明天皇

*崇峻天皇

*推古天皇

*舒明天皇

*皇極天皇

*孝德天皇

*齊明天皇

*天智天皇

*弘文天皇

*天武天皇

*持統天皇

*文武天皇

*元明天皇

*元正天皇

*聖武天皇

*孝謙天皇

*淳仁天皇

*稱德天皇

*光仁天皇

*桓武天皇

*平城天皇

*嵯峨天皇

*淳和天皇

*仁明天皇

*文德天皇

*清和天皇

*陽成天皇

*光孝天皇

*宇多天皇

*醍醐天皇

*朱雀天皇

*村上天皇

*冷泉天皇

*圓融天皇

*花山天皇

*一條天皇

*三條天皇

*後一條天皇

*後朱雀天皇

*後冷泉天皇

*後三條天皇

*白河天皇

*堀河天皇

*鳥羽天皇

*崇德天皇

*近衛天皇

*後白河天皇

*二條天皇

*六條天皇

*高倉天皇

*安德天皇

*後鳥羽天皇

*土御門天皇

*順德天皇

*仲恭天皇

*後堀河天皇

*四條天皇

*後嵯峨天皇

*後深草天皇

*龜山天皇

*後宇多天皇

*伏見天皇

*後伏見天皇

*後二條天皇

*花園天皇

*後醍醐天皇

南北朝

*後村上天皇

*長慶天皇

*後龜山天皇

*光嚴天皇

*光明天皇

*崇光天皇

*後光嚴天皇

*後圓融天皇

*後小松天皇

*稱光天皇

*後花園天皇

*後土御門天皇

*後柏原天皇

*後奈良天皇

*正親町天皇

*後陽成天皇

*後水尾天皇

*明正天皇

*後光明天皇

*後西天皇

*靈元天皇

*東山天皇

*中御門天皇

*櫻町天皇

*桃園天皇

*後櫻町天皇

*後桃園天皇

*光格天皇

*仁孝天皇

*孝明天皇

*明治天皇

*大正天皇

*昭和天皇

*明仁上皇

*今上天皇

## 兼查
* 皇居
* 皇室系圖一覧
* 皇室用客車
* 御料車
* 三種神器
* 天皇海山群
* 天皇賞
* 天皇盃
* 天皇陵
* 日本神話
* 大和朝廷

## 據

## 進學
*《天皇御名 》
* 宮内廳《天皇》
五條御誓文

**五箇條之御誓文**，為日皇明治誓告五篇，矢於明治元年四月六日，以定國是，王政復古，集權於天皇也。後世以為當世日本之肇始。

## 原文

## 引據

分類:明治書
化石

縮圖|恐龍化石
**殭石**，今稱**化石**。山川崩裂，或墾地深，時得奇石。石中有魚鳥、草木之形，紋理畢具，宛然如生。

蓋上古之時，禽獸草木，偶陷於泥沙之內。歲月浸淫，血肉腐朽，而骨骸枝幹為土石所滲，歷千百年而漸化成。故其形雖存，其質已為石矣。

類甚蕃，不可悉數。大者若巨獸之骸，恐龍之屬是也。小者如蟲介、螺蚌，嵌於巖壁，俯拾即是。又有石中之木，其紋理、節目，與生木無異，叩之則鏗然有聲，是為木變石。

審其形，辨其紋，可知上古之物候、坤輿之變遷。
## 據
切韻

《**切韻**》，韻書也，創於隋唐。存世韻書，以其最久，譽「韻書之首」也。原書已佚，今存敦煌出土唐抄本、故宮博物院藏《刊謬補缺切韻》。唐《唐韻》與宋《廣韻》者，後世韻書也，一承《切韻》。
## 據
分類:韻書
萬國博覽會

**萬國博覽會**，又稱**世界博覽會**、**國際博覽會**，列邦之盛典也。肇於英吉利國，而後普傳寰宇。越數歲而一舉，集萬方之俊彥，聚四海之珍奇。

其所陳者，上則天文輿地，下則百工技藝，大至舟車宮室，微及日用器皿，靡不畢備。所以示國力之強弱，見民智之巧拙，亦以通有無而廣見聞。

會期既至，萬商雲集，遊人如織。蓋非獨騁一時之鉅觀，亦欲敦友邦之睦誼，啟格致之新知，臻天下於富強也。

分類:娛樂
人文

縮圖|183x183像素|書帖，中國之文物也
夫**人文**者，所以化成天下也。其來也遠，其被也廣。上自禮樂刑政、典章制度，下及風俗言語、民情物理，靡不包焉。然邦國殊風，鄉邑異俗，其情狀亦隨地而遷變也。
天河

縮圖|天河圖
**天漢**，古謂之**雲漢**，亦曰**天河**、**星河**。其狀如帶，橫亙天際，非水也，乃衆星之所匯聚。其中星辰，累累然不可勝數，其光濛濛，若雲氣氤氳。星羅棋布，燦若河沙，故有「恒河沙數」之喻。

分類:天文
天驛

**天驛**，又譯**太空站**、**空間站**，人工之天宮也。懸於天際，環繞地球，與日月星辰同行。人能乘火箭、天梭而上，居其間，觀星辰，研天文，考究格致。其外有日能板供電，有推進器調軌，有機械臂銜接。

蓋其肇造，非一日之功，乃多國之力，共同而成。其費甚巨，其益亦多。歇於其中，人無重力，食無味、睡無方。視乎其外，有隕石之患、有日風之脅，有敵國之覬。

天驛之用，有三焉：一曰格致研究，二曰資源開發，三曰軍事防衛。夫格致研究者，乃探索宇宙之奧秘也。天驛有利於觀測天體，測量地球，實驗物理，培養生物，製造材料，增廣見識。資源開發者，乃利用太空之富饒也。天驛可收集日能，開採月球礦物，建造衛星通訊，發射火箭飛船，開拓天地。軍事防衛者，乃保護家國之安全也。天驛可監視敵國動向，發射導彈武器，阻止外星入侵，鞏固疆域。

當今天驛，以萬國天驛為最，舉世並力而建，蓋無出其右者。

分類:天文
崑崙派

**崑崙派**，香江作家金庸虛構之武俠門派也。其門派遠隔中原，未知何世創於西域昆崙山。

## 溯源
崑崙派初見於金庸撰之《倚天屠龍記》，素以輕功、劍法冠絕武林。元惠宗至正年間，崑崙與少林、武當、峨眉、崆峒、華山等門派討伐明教，世人以「六大門派」謂之。後門派高足凋零以致式微，至明、清之際，盛名不復往昔也。

## 歷代掌門
;何足道
:南宋人，號「崑崙三聖」。足道文武兼備，劍、琴、弈三藝俱精。足道武學精湛，嘗遍訪敵手於中原，與峨眉女俠郭襄過從甚密。
;白鹿子
:元人，生平不詳，門下弟子有何太沖、班淑嫻等眾。
;何太沖
:元人，號「鐵琴先生」，妻班淑嫻也。太沖美姿儀，以才穎見稱。氣象沖和，通「正兩儀劍法」，亦嫻輕功。然性庸懦，頗受懼內之擾。嘗會盟六大派以伐明教，及敗於張無忌，乃歸。中道，為元兵擒獲，囚於大都萬安寺。時無忌嗣明教之主，慨然有興漢反元之志，遂率其眾至京師，救太沖等脫困。
;震山子
:明人，號「乾坤一劍」，其師承不詳。

## 絕技
;崑崙三元劍
;正兩儀劍法
;迅雷劍法
;雨打飛花劍法
;崑崙十三劍

分類:金庸小說
食貨

縮圖|『經濟』之印
**食貨**，所以阜民生而豐國用也。《漢書·食貨志》云：「厥初生民，食貨惟先。」今之所謂「經濟」，即古之食貨，取「經世濟民」之義。

食貨乃邦國之大本，四海興衰之所繫焉。

## 引據
命運守護夜

**命運守護夜**者，或謂之**Fate/stay night**，日本電子遊戲也，奈須蘑菇所製。今亦有衍生漫畫、動畫之作。

## 其事
聖杯者，凡世間所願，無論為何，皆可成之。日本冬木市自古有聖杯之役，數十載而逢輪迴。每臨期，七術士各與上古英靈訂契約，結為主從。約立，戰事乃始。

## 人物
;衛宮士郎（聲：杉山紀彰／野田順子 (幼)）
:冬木人，術士衛宮切嗣養子也。性純善，多有助於人，並以濟弱扶危為己任。善投影之術，凡世間之物皆能複製。聖杯之役始，與英靈Saber（劍士）結緣而戰。以遊戲諸版各異，其至愛者有Saber、遠坂凜及間桐櫻等。
;Saber／阿爾托莉雅·潘德拉貢（聲：川澄綾子）
:Saber者，名「阿爾托莉雅·潘德拉貢」，不列顛之亞瑟王也。性嚴慎，其貌若天仙，姿儀嫻雅。善劍術，寶具名曰「誓約勝利之劍」。聖杯之役始，與士郎結緣而戰。
;遠坂凜（聲：植田佳奈）
:冬木人，術士遠坂時臣長女也。性惠敏，少好學，亦工於魔術。及父為弟子言峰綺禮所刺，遂襲家主。聖杯之役起，召英靈Archer（弓兵）助戰。與士郎殺綺禮以報父仇，後徙英國留學於「時鐘塔」。
;間桐櫻（聲：下屋則子）
:冬木人，術士遠坂時臣次女也。幼過嗣於間桐家，習蟲術。性溫婉，及中學與衛宮士郎同窗，甚愛慕之。聖杯之役始，召英靈Rider（騎士）助戰。有姊曰遠坂凜，繼兄曰間桐慎二也。
;伊莉雅絲菲爾·馮·愛因茲貝倫（聲：門脅舞以）
:術士衛宮切嗣之女，士郎義姐也。長於魔術世家，性率真，赤瞳，且膚白若雪。聖杯之役始，召英靈Berserker（狂戰士）助戰。
## 音樂
動畫分上下二部，音樂亦如是。
*上部劇首曲：***'，進藤光、深澤秀行等作詞曲，歌者綾野真白獻唱之。下部劇首曲：***'，歌者Aimer獻唱之。
*上部劇末曲：***'，Kalafina合唱之。下部劇末曲：***'，亦為Kalafina所唱也。

分類:平成電子遊戲
分類:平成動畫
萊昂·布魯姆

**萊昂·布魯姆** 者，法蘭西國巴黎人也。生於西元一八七二年四月九日。少從讓·饒勒斯學，以社會黨人選為眾議員。一九三六年，布氏聯激進黨籌組「人民陣線」。六月，布氏率「人民陣線」取議會多數席，遂授命組閣。當是時，社會黨人得任揆席者，亦自布氏始矣。二戰起，德意志陷波蘭、挪威、荷蘭、比利時諸國。既潰法軍，旋以法元帥貝當組織維希政府。布氏以貝當乞和，益惡之，及貝當即位，遂不附議。貝當甚怒，由是下獄議處，及終戰乃釋。一九四六年十二月，布氏復以社會黨魁授臨時政府主席。一九五零年三月三十日，布氏不豫，俄卒於伊夫林，年七十有七。
趙朔

**趙朔**，趙宣子盾之子也。晉景公之三年，朔爲晉將下軍救鄭，與楚莊王戰河上。朔娶晉成公姊爲夫人。

晉景公之三年，大夫屠岸賈欲誅趙氏。初，趙盾在時，夢見叔帶持要而哭，甚悲；已而笑，拊手且歌。盾卜之，兆絶而後好。趙史援占之，曰：「此夢甚惡，非君之身，乃君之子，然亦君之咎。至孫，趙將世益衰。」屠岸賈者，始有寵於靈公，及至於景公而賈爲司寇，將作難，乃治靈公之賊以致趙盾，遍告諸將曰：「盾雖不知，猶爲賊首。以臣弒君，子孫在朝，何以懲罪？請誅之。」韓厥曰：「靈公遇賊，趙盾在外，吾先君以爲無罪，故不誅。今諸君將誅其後，是非先君之意而今妄誅。妄誅謂之亂。臣有大事而君不聞，是無君也。」屠岸賈不聽。韓厥告趙朔趣亡。朔不肯，曰：「子必不絶趙祀，朔死不恨。」韓厥許諾，稱疾不出。賈不請而擅與諸將攻趙氏於下宮，殺趙朔、趙同、趙括、趙嬰齊，皆滅其族。

趙朔妻成公姊，有遺腹，走公宮匿。趙朔客曰公孫杵臼，杵臼謂朔友人程嬰曰：「胡不死？」程嬰曰：「朔之婦有遺腹，若幸而男，吾奉之；卽女也，吾徐死耳。」居無何，而朔婦免身，生男。屠岸賈聞之，索於宮中。夫人置兒叱罅祝曰：「趙宗滅乎，若號；卽不滅，若無聲。」及索，兒竟無聲。已脱，程嬰謂公孫杵臼曰：「今一索不得，後必且復索之，柰何？」公孫杵臼曰：「立孤與死孰難？」程嬰曰：「死易，立孤難耳。」公孫杵臼曰：「趙氏先君遇子厚，子彊爲其難者，吾爲其易者，請先死。」乃二人謀取他人嬰兒負之，衣以文葆，匿山中。程嬰出，謬謂諸將軍曰：「嬰不肖，不能立趙孤。誰能與我千金，吾告趙氏孤處。」諸將皆喜，許之，發師隨程嬰攻公孫杵臼。杵臼謬曰：「小人哉程嬰！昔下宮之難不能死，與我謀匿趙氏孤兒，今又賣我。縱不能立，而忍賣之乎！」抱兒呼曰：「天乎天乎！趙氏孤兒何罪？請活之，獨殺杵臼可也。」諸將不許，遂殺杵臼與孤兒。諸將以爲趙氏孤兒良已死，皆喜。然趙氏眞孤乃反在，程嬰卒與倶匿山中。

居十五年，晉景公疾，卜之，大業之後不遂者爲祟。景公問韓厥，厥知趙孤在，乃曰：「大業之後在晉絶祀者，其趙氏乎？夫自中衍者皆嬴姓也。中衍人面鳥噣，降佐殷帝大戊，及周天子，皆有明德。下及幽厲無道，而叔帶去周適晉，事先君文侯，至于成公，世有立功，未嘗絶祀。今吾君獨滅趙宗，國人哀之，故見龜策。唯君圖之。」景公問：「趙尚有後子孫乎？」韓厥具以實告。於是景公乃與韓厥謀立趙孤兒，召而匿之宮中。諸將入問疾，景公因韓厥之衆以脅諸將而見趙孤。趙孤名曰武。諸將不得已，乃曰：「昔下宮之難，屠岸賈爲之，矯以君命，并命群臣。非然，孰敢作難！微君之疾，群臣固且請立趙後。今君有命，群臣之願也。」於是召趙武、程嬰遍拜諸將，遂反與程嬰、趙武攻屠岸賈，滅其族。復與趙武田邑如故。

及趙武冠，爲成人，程嬰乃辭諸大夫，謂趙武曰：「昔下宮之難，皆能死。我非不能死，我思立趙氏之後。今趙武旣立，爲成人，復故位，我將下報趙宣孟與公孫杵臼。」趙武啼泣頓首固請，曰：「武願苦筋骨以報子至死，而子忍去我死乎！」程嬰曰：「不可。彼以我爲能成事，故先我死；今我不報，是以我事爲不成。」遂自殺。趙武服齊衰三年，爲之祭邑，春秋祠之，世世勿絶。

分類:趙王世家
朱常洵

**福恭王常洵**，神宗第三子。初，王皇后無子，王妃生長子，是為光宗。常洵次之，母鄭貴妃最幸。帝久不立太子，中外疑貴妃謀立己子，交章言其事，竄謫相踵，而言者不止。帝深厭苦之。二十九年始立光宗為太子，而封常洵福王，婚費至三十萬，營洛陽邸第至二十八萬，十倍常制。廷臣請王之藩者數十百奏。不報。至四十二年，始令就藩。

先是，海內全盛，帝所遣稅使、礦使遍天下，月有進奉，明珠異寶文毳錦綺山積，他搜括贏羨億萬計。至是多以資常洵。臨行出宮門，召還數四，期以三歲一入朝。下詔賜莊田四萬頃。所司力爭，常洵亦奏辭，得減半。中州腴土不足，取山東、湖廣田益之。又奏乞故大學士張居正所沒產，及江都至太平沿江荻洲雜稅，並四川鹽井榷茶銀以自益。伴讀、承奉諸官，假履畝為名，乘傳出入河南北、齊、楚間，所至騷動。又請淮鹽千三百引，設店洛陽與民市。中使至淮、揚支鹽，乾沒要求輒數倍。而中州舊食河東鹽，以改食淮鹽故，禁非王肆所出不得鬻，河東引遏不行，邊餉由此絀。廷臣請改給王鹽於河東，且無與民市。弗聽。帝深居久，群臣章奏率不省。獨福藩使通籍中左門，一日數請，朝上夕報可。四方奸人亡命，探風旨，走利如鶩。如是者終萬歷之世。

及崇禎時，常洵地近屬尊，朝廷尊禮之。常洵日閉閣飲醇酒，所好惟婦女倡樂。秦中流賊起，河南大旱蝗，人相食，民間藉藉，謂先帝耗天下以肥王，洛陽富於大內。援兵過洛者，喧言：「王府金錢百萬，而令吾輩枵腹死賊手。」南京兵部尚書呂維祺方家居，聞之懼，以利害告常洵，不為意。十三年冬，李自成連舀永寧、宜陽。明年正月，參政王胤昌帥眾警備，總兵官王紹禹，副將劉見義、羅泰各引兵至。常洵召三將入，賜宴加禮。越數日，賊大至，攻城。常洵出千金募勇士，縋而出，用矛入賊營，賊稍卻。夜半，紹禹親軍從城上呼賊相笑語，揮刀殺守堞者，燒城樓，開北門納賊。常洵縋城出，匿迎恩寺。翌日，賊跡而執之，遂遇害。兩承奉伏屍哭，賊捽之去。承奉呼曰：「王死某不願生，乞一棺收王骨，棆粉無所恨。」賊義而許之。桐棺一寸，載以斷車，兩人即其旁自縊死。王妃鄒氏及世子朱由崧走懷慶。賊火王宮，三日不絕。事聞，帝震悼，輟朝三日，令河南有司改殯。
朱常潤

惠王**常潤**明神宗第六子。福王之藩，內廷蓄積為空。中官藉諸王冠婚，索部帑以實宮中，所需輒數十萬，珠寶稱是。戶部不能給。常潤與弟常瀛年二十，皆未選婚。其後兵事亟，始滅殺成禮。天啟七年之藩荊州。崇禎十五年十二月，李自成再破夷陵、荊門，常潤走湘潭，自成入荊州據之。常潤之渡湘也，遇風於陵陽磯，宮人多漂沒，身僅以免，就吉王於長沙。十六年八月，張獻忠陷長沙，常潤走衡州，就桂王。衡州繼陷，與吉王、桂王走永州。巡按御史劉熙祚遣人護三王入廣西，以身當賊。永州陷，熙祚死之。
朱常浩

瑞王**常浩**，明神宗第五子。初，太子未立，有三王並封之旨，蓋謂光宗、福王及常浩也。尋以群臣爭，遂寢。二十九年，東宮立，與福、惠、桂三王同日封。常洵以長，先之藩。常浩年已二十有五，尚末選婚。群臣交章言，率不報，而日索部帑為婚費，贏十八萬，藏宮中，且言冠服不能備。天啟七年之藩漢中。崇禎時，流寇劇，封地當賊沖。七年上書言：「臣托先帝骨肉，獲奉西藩，未期年而寇至。比西賊再渡河，闌入漢興，破洵陽，逼興安，紫陽、平利、白河相繼陷沒。督臣洪承疇單騎裹甲出入萬山，賊始敗遁。臣捐犒軍振饑銀七千余兩。此時撫臣練國事移兵商、洛，按臣範復粹馳赴漢中，近境稍寧。既而鳳縣再陷，蜀賊入秦州，楚賊上興安。六月遂犯郡界，幸諸將憑江力拒，賊方稍退。臣在萬山絕谷中，賊四面至，覆亡無日。臣肺腑至親，藩封最僻，而於寇盜至迫，惟陛下哀憐。」常浩在宮中，衣服禮秩降等，好佛不近女色。及寇逼秦中，將吏不能救，乞師於蜀。總兵官侯良柱援之，遂奔重慶。隴西士大夫多挈家以從。十七年，張獻忠陷重慶，被執，遇害。時天無雲而雷者三，從死者甚眾。
鄭貴妃

恭恪貴妃**鄭氏**，大興人。萬曆初入宮，封貴妃，生皇三子，進皇貴妃。帝寵之。外廷疑妃有立己子謀。群臣爭言立儲事，章奏累數千百，皆指斥宮闈，攻擊執政。帝概置不問。由是門戶之禍大起。萬曆二十九年春，皇長子移迎禧宮，十月立為皇太子，而疑者仍未已。

　　先是，侍郎呂坤為按察使時，嘗集《閨範圖說》。太監陳矩見之，持以進帝。帝賜妃，妃重刻之，坤無與也。二十六年秋，或撰《閨範圖說跋》，名曰《憂危竑議》，匿其名，盛傳京師，謂《坤書》首載漢明德馬后由宮人進位中宮，意以指妃，而妃之刊刻，實藉此為立己子之據。其文托「硃東吉」為問答。 「東吉」者，東朝也。其名《憂危》，以坤曾有《憂危》一疏，因藉其名以諷，蓋言妖也。妃兄國泰、侄承恩以給事中戴士衡嘗糾坤，全椒知縣樊玉衡並糾貴妃，疑出自二人手。帝重謫二人，而置妖言不問。逾五年，《續憂危竑議》復出。是時太子已立，大學士硃賡得是書以聞。書托「鄭福成」為問答。 「鄭福成」者，謂鄭之福王當成也。大略言：「帝於東宮不得已而立，他日必易。其特用硃賡內閣者，實寓更易之義。」詞尤詭妄，時皆謂之妖書。帝大怒，敕錦衣衛搜捕甚急。久之，乃得皦生光者，坐極刑，語詳郭正域、沈鯉傳。

　　四十一年，百戶王曰乾又告變，言奸人孔學等為巫蠱，將不利於聖母及太子，語亦及妃。賴大學士葉向高勸帝以靜處之，而速福王之籓，以息群言。事乃寢。其後「梃擊」事起，主事王之寀疏言張差獄情，詞連貴妃宮內侍龐保、劉成等，朝議凶凶。貴妃聞之，對帝泣。帝曰：「外廷語不易解，若須自求太子。」貴妃向太子號訴。貴妃拜，太子亦拜。帝又於慈寧宮太后几筵前召見群臣，令太子降諭禁株連，於是張差獄乃定。神宗崩，遺命封妃皇后。禮部侍郎孫如游爭之，乃止。及光宗崩，有言妃與李選侍同居乾清宮謀垂簾聽政者，久之始息。

　　崇禎三年七月薨，諡「恭恪惠榮和靖皇貴妃」，葬銀泉山。
字形

縮圖|此數字形雖各異，皆拉丁小寫「a」字也。以文字之學言之，單「ɑ」、複「a」，皆一「'''字位'''」之二「'''變位'''」。

凡形於書而及其中者，皆字也。其中，意也；其形，**字形**也。或曰：「凡一字之輪廓、體格，謂之字形」。 故凡字形，必有定格，居一文之中。

## 字形、字位、字符
英文之外，書拉丁字者，多附標以示破讀。若「à」，蓋附「◌̀」之「a」者也。  凡附標，無上無下無左無右無居於中者，皆一字形也。雖如「Ł」者，「◌̷ 」貫於「L」，黏連難分，亦兩字形。此西文之成說也。然今日疇學格致之文，多借舊字，或有兼字與標而同借者，則不得猶爲二也。

又若西歐之文， 「i」上之「◌̇」不得爲一字形也。蓋「i」之與「ı」，率皆一字；形與未形，不涉音義。然突厥語中，「i」「ı」判然二字，則「◌̇」既爲字素，則亦字形也。   

冰島文之「æ」，合「a」「e」成；德文之「ß」，合「ſ」「z」成：然亦爲字符。 初，蓋二字相鄰而示一音也；後乃連綴，猶爲二字。今也作一字，譬叔重言「合體爲字」。故亦當爲一字形也。

西文有連字之法，若「f」與「i」相鄰，則連而爲「ﬁ」。於文字言之，則兩字也；於排版言之，則一字形也。蓋其形黏連不分，而居一字模上。 

今之排印學，凡言「**字符**」，則兼包**字**與**類字**。 故廣於語文學所謂「字」也。 概言之，形元謂之字形。

## 據


分類:語文學
分類:文字學
李可夫

**李可夫** 者，本諱**阿列克謝·伊萬諾維奇·李可夫**，俄羅斯國薩拉托夫人。生於西元一八八一年二月廿五日。一九一七年，李氏從布爾什維克黨首列寧與十月革命。及蘇維埃立，以政治局委員授內務人民委員。一九二四年一月，列寧薨，李氏以副座繼任人民委員會主席，柄政凡六年。斯大林既當國，欲除諸元老而獨裁，遂以李氏附逆托洛茨基、布哈林等，下獄。一九三八年三月十五日，誅殺於京郊，年五十有七。
朱常瀛

桂端王**常瀛**，明神宗第七子。天啟七年之藩衡州。崇禎十六年，衡州陷，與吉、惠二王同走廣西，居梧州。

大清順治二年，大兵平江南，福王就擒。在籍尚書陳子壯等將奉常瀛監國，會唐王自立於福建，遂寢。是年，薨於蒼梧
基督山伯爵

《**基督山伯爵**》，法蘭西小說，大仲馬撰於一八八四年。又譯名《基督山恩仇記》耳。
## 主角
;愛德蒙·唐泰斯
:亦名「水手辛巴德」、「布索尼神父」、「威爾莫勳爵」，法國海員也。性仁愛，蒙冤罪入伊夫堡獄。後為法利亞神父所救，而獲家資巨萬，號曰「基督山伯爵」。由是以復仇為大任。
;法利亞神父
:葡萄牙人，天主教神父，亦名「若澤·庫斯托迪奧·德·法利亞」。其人博覽群書，曉格致之道。與唐泰斯相逢於牢獄，並授其所學，以助遁走。

分類:法國小說
南斯拉夫國王亞歷山大一世

**亞歷山大一世** ，姓**卡拉喬爾傑維奇氏**，塞爾維亞人也。塞王彼得一世次子，王妣曰佐卡。西元一八八八年十二月十七日，誕采蒂涅。

## 生平
王性英毅，有遠略，少入俄羅斯聖彼得堡軍校。及歸國，以二等兵從軍。一九零九年，太子喬治以悖戾見廢，王遂冊立為儲嗣。王好治軍，亦能屈節下士，既主東宮，百官皆屬意之。巴爾幹之役起，王授第一軍軍長，領兵攻奧斯曼帝國，多有殊勳。俄頃，歐戰又起，奧匈帝國倚「德奧同盟」之勢入寇塞爾維亞。翌年，陷京師。王臨危受命，以監國攝政總覽戎機，率文武臣工南狩希臘。王雖逢播遷，然心繫宗廟社稷；遂內修兵備政理，外聯協約列強，慨然有中興之志。

一九一八年十一月，同盟國求和，王既還於舊都。旋併合黑山、克羅地亞、斯洛文尼亞諸邦為南斯拉夫，奉彼得為君。彼得春秋高，王復以太子攝政，凡政事先關白太子，然後呈彼得。越三年，彼得崩，王遂即位，羣臣上尊號曰「亞歷山大一世」。初，克羅地亞人有自治議，及入南斯拉夫，由是與塞人有隙。於是組織農民黨，倡以自由民權之論。王苦於政潮，深恐國家中分，遂召命陸軍以兵柄解散議會。且黜憲法而改制，自是萬機親裁，軍國重事皆決之於王。王既專威福，黜陟益伎刻，由是海內失望。

王素親法蘭西，自即位以來，響應捷克外長貝奈斯議，嘗與捷克、羅馬尼亞訂立攻守之約，故號曰「小協約國」。一九三四年十月，王聘法國，與法外長巴爾都會盟於馬賽。九日，王遇刺，崩，年四十有五。巴爾都亦創甚歿，時論以克人組織「烏斯塔沙」為謀主也。王既崩，葬聖喬治教堂。遺詔太子彼得嗣立，並以親王保羅等攝政。

## 王室

## 引據
喀邁拉

縮圖|喀邁拉之像
希臘神話有一異獸，大陸譯**喀邁拉**，臺灣譯**奇美拉**、香港譯**凱美拉**，兼有獅、羊、蛇之體，獅在前，羊在中，蛇在後。

其事始載於公元前八世紀，多見於陶器。時人好異物，故以之為題，並成欺詐之象徵。有傳此獸能吐火，居呂基亞，為民所患。呂基亞王伊俄巴特斯命英雄貝勒洛豐討之。貝勒洛豐乘天馬珀伽索斯，於天射殺之。

## 據

分類:古譚之生物
西西弗斯

**西西弗斯**，古希臘人也。其人聰明智慧，善於詭計，故能為王。然驕傲不遜，不敬諸神，多行不義，殘害百姓。故天神怒之，命死神捕之。西西弗斯知之，乃以巧言誘死神，鎖於宮中。自是人間無死，天下大亂。

天神聞之，大怒，遣戰神解死神之困，再捕西西弗斯。西西弗斯見勢不可敵，乃託其妻，言：「吾死之後，勿以禮葬我。」死神攜之冥府，西西弗斯乃訴冥王曰：「吾妻不孝，不以禮葬我，乞還人間責之。」冥王信之，許其還。西西弗斯得脫，不復歸冥府。

天神知其詭計，更怒，遣戰神再捕之。是時西西弗斯已老，無力抵抗，遂被擒。天神以其罪大惡極，刑之於冥府，令其推一大石上高山。然而每至山頂，石必墮下。西西弗斯不得已，又推石上山。如是者無窮無盡，不得解脫。此乃西西弗斯之天譴也。
哈帝斯

希臘神話云，太初有天地，天地之間有冥界，冥界之主曰**冥王哈帝斯**。冥王者，天神克洛諾斯之子，兄弟有宙斯、波塞頓。克洛諾斯為避天命，吞子女於腹，惟宙斯幸而得脫，及長爭於克洛諾斯，釋其所吞子女。宙斯、波塞頓、冥王三兄弟分天下，抽籤而定，宙斯得天界，波塞頓得海界，冥王得冥界。冥王治理冥界，掌管亡魂，嚴而不苛，公而不私。雖居幽暗之地，心性不惡，不好爭鬥，友好諸神。惟一事足記，乃其娶妻也。

一日，冥王見宙斯之女波瑟芬娜採花田間，心生愛慕，乃求於宙斯，欲娶之為妻。宙斯允，惟忘告波瑟芬娜之母，大地之母得墨忒耳。冥王乘黑馬車出冥界，攫波瑟芬娜歸去。得墨忒耳聞知女兒失蹤，悲痛欲絕，遍尋天下，不見蹤影。遂怒罵諸神，荒毀大地。宙斯見此，乃命赫耳墨斯往冥界，說冥王還波瑟芬娜。冥王不忍告別愛妻，乃以石榴籽賜之食。波瑟芬娜不知將別，乃食之。赫耳墨斯與之還，得墨忒耳大喜。然而，波瑟芬娜因食冥界之物，不能永留天界，後定議：每年留棲冥界四月，以伴冥王，歸寧天界八月，以陪其母。波瑟芬娜每至冥界，得墨忒耳悲傷不已，大地寒冷、草木凋零；波瑟芬娜每歸天界，得墨忒耳歡欣鼓舞，大地溫暖、花草繁茂。是以四時更替也。

冥王與波瑟芬娜，相敬如賓，恩愛有加，生有一子，名曰柏洛丰。柏洛丰因受冥王之教，亦成為冥界之神，司掌財富，善於種植，為人仁慈。
文姜

**文姜**者，齊侯之女，魯桓公之夫人也。內亂其兄齊襄公。桓公將伐鄭納厲公，既行，與夫人俱將如齊也，申繻曰：「不可。女有家，男有室，無相瀆也，謂之有禮，易此必敗。且禮婦人無大故則不歸。」桓公不聽，遂與如齊。文姜與襄公通，桓公怒，禁之不止。文姜以告襄公，襄公享桓公酒，醉之，使公子彭生抱而乘之，因拉其脅而殺之，遂死於車。魯人求彭生以除恥，齊人殺彭生。
奧林匹斯十二神

希臘神話云︰天地之間，有**十二神**，各司其職，統治萬物，統稱**奧林匹斯十二神**，以居於奧林匹斯山故也。其名曰：宙斯、赫拉、波塞頓、哈得斯、狄密特、阿波羅、阿耳忒彌斯、雅典娜、阿瑞斯、赫淮斯托斯、阿佛洛狄忒、赫耳墨斯。此十二神者，皆出自克洛諾斯與瑞亞之子孫，故曰奧林匹斯之一族也。

彼等恆享歡榮，不知人間苦難。然而，彼等亦有情感之動，有欲望之爭，有利害之衝，有是非之辨。故時有和睦相處，時有爭鬥不休，時有聯盟結交，時有背叛欺騙。其事跡奇異多端，教人歎為觀止。
朱高煦

**漢王高煦**，明成祖第二子。性兇悍。洪武時，召諸王子學於京師。高煦不肯學，言動輕佻，為太祖所惡。及太祖崩，成祖遣仁宗及高煦入臨京師。舅徐輝祖以其無賴，密戒之。不聽，盜輝祖善馬，徑渡江馳歸。途中輒殺民吏，至涿州，又擊殺驛丞，於是朝臣舉以責燕。成祖起兵，仁宗居守，高煦從，嘗為軍鋒。白溝河之戰，成祖幾為瞿能所及，高煦帥精騎數千，直前決戰，斬能父子於陣。及成祖東昌之敗，張玉戰死，成祖只身走，適高煦引師至，擊退南軍。徐輝祖敗燕兵於浦子口，高煦引蕃騎來。成祖大喜，曰：「吾力疲矣，兒當鼓勇再戰。」高煦麾蕃騎力戰，南軍遂卻。成祖屢瀕於危而轉敗為功者，高煦力為多。成祖以為類己，高煦亦以此自負，恃功驕恣，多不法。

成祖即位，命將兵往開平備邊。時議建儲，淇國公丘福、駙馬王寧善高煦，時時稱高煦功高，幾奪嫡。成祖卒以元子仁賢，且太祖所立，而高煦又多過失，不果。永樂二年，仁宗立為太子，封高煦漢王，國雲南。高煦曰：「我何罪！斥萬里。」不肯行。從成祖巡北京，力請並其子歸南京。成祖不得已，聽之。請得天策衛為護衛，輒以唐太宗自比。己，復乘間請益兩護衛，所為益恣。成祖嘗命同仁宗謁孝陵。仁宗體肥重，且足疾，兩中使掖之行，恒失足。高煦從後言曰：「前人蹉跌，後人知警。」時宣宗為皇太孫，在後應聲曰：「更有後人知警也。」高煦回顧失色。高煦長七尺余，輕趫善騎射，兩腋若龍鱗者數片。既負其雄武，又每從北征，在成祖左右，時媒孽東宮事，譖解縉至死，黃淮等皆繫獄。

十三年五月改封青州，又不欲行。成祖始疑之，賜敕曰：「既受藩封，豈可常居京邸！前以雲南遠憚行，今封青州，又托故欲留侍，前後殆非實意，茲命更不可辭。」然高煦遷延自如。私選各衛健士，又募兵三千人，不隸籍兵部，縱使劫掠。兵馬指揮徐野驢擒治之。高煦怒，手鐵瓜撾殺野驢，眾莫敢言。遂僭用乘輿器物。成祖聞之怒。十四年十月還南京，盡得其不法數十事，切責之，褫冠服，囚系西華門內，將廢為庶人。仁宗涕泣力救，乃削兩護衛，誅其左右狎匿諸人。明年三月徙封樂安州，趣即日行。高煦至樂安，怨望，異謀益急。仁宗數以書戒，不悛。

成祖北征晏駕。高煦子瞻圻在北京，覘朝廷事馳報，一晝夜六七行。高煦亦日遣人潛伺京師，幸有變。仁宗知之，顧益厚遇。遺書召至，增歲祿，賜賚萬計，仍命歸藩。封其長子為世子，余皆郡王。先是，瞻圻怨父殺其母，屢發父過惡。成祖曰：「爾父子何忍也！」至是高煦入朝，悉上瞻圻前後覘報中朝事。仁宗召示瞻圻曰：「汝處父子兄弟間，讒構至此，稚子不足誅。」遣守鳳陽皇陵。

未幾，仁宗崩，宣宗自南京奔喪。高煦謀伏兵邀於路，倉卒不果。及帝即位，賜高煦及趙王視他府特厚。高煦日有請，並陳利國安民四事。帝命有司施行，仍復書謝之。因語群臣曰：「皇祖嘗諭皇考，謂叔有異志，宜備之。然皇考待之極厚。如今所言，果出於誠，則是舊心已革，可不順從。」凡有求請，皆曲徇其意。高煦益自肆。

宣德元年八月，遂反。遣其親信枚青等潛至京師，約舊功臣為內應。英國公張輔執之以聞。時高煦已約山東都指揮靳榮等，又散弓刀旂幟於衛所，盡奪傍郡縣畜馬。立五軍：指揮王斌領前軍，韋達左軍，千戶盛堅右軍，知州朱恒後軍，諸子各監一軍，高煦自將中軍。世子瞻坦居守，指揮韋弘、韋興，千戶王玉、李智領四哨。部署已定，偽授王斌、朱恒等太師、都督、尚書等官。御史李濬以父喪家居，高煦招之，不從，變姓名，間道詣京師上變。帝猶不忍加兵，遣中官侯泰賜高煦書。泰至，高煦盛兵見泰，南面坐，大言曰：「永樂中信讒，削我護衛，徙我樂安。仁宗徒以金帛餌我，我豈能郁郁居此！汝歸報，急縛奸臣夏原吉等來，徐議我所欲。」泰懼，唯唯而已。比還，帝問漢王何言，治兵何如，泰皆不敢以實對。

是月，高煦遣百戶陳剛進疏，更為書與公侯大臣，多所指斥。帝嘆曰：「漢王果反。」乃議遣陽武侯薛祿將兵往討。大學士楊榮等勸帝親征。帝是之。張輔奏曰：「高煦素懦，願假臣兵二萬，擒獻闕下。」帝曰：「卿誠足擒賊，顧朕初即位，小人或懷二心，不親行，不足安反側。」於是車駕發京師，過楊村，馬上顧從臣曰：「度高煦計安出？」或對曰：「必先取濟南為巢窟。」或對曰：「彼曩不肯離南京，今必引兵南下。」帝曰：「不然。濟南雖近，未易攻，聞大軍至，亦不暇攻。護衛軍家樂安，必內顧，不肯徑趨南京。高煦外誇詐，內實怯，臨事狐疑不能斷。今敢反者，輕朕年少新立，眾心未附，不能親征耳。今聞朕行，已膽落，敢出戰乎？至即擒矣。」高煦初聞祿等將兵，攘臂大喜，以為易與。及聞親征，始懼。時有從樂安來歸者，帝厚賞之，令還諭其眾。仍遺書高煦曰：「張敖失國，始於貫高；淮南被誅，成於伍被。今六師壓境，王即出倡謀者，朕與王除過，恩禮如初。不然，一戰成擒，或以王為奇貨，縛以來獻，悔無及矣。」前鋒至樂安，高煦約詰旦出戰。帝令大軍蓐食兼行，駐蹕樂安城北，壁其四門。賊乘城守，王師發神機銃箭，聲震如雷。諸將請即攻城。帝不許。再敕諭高煦，皆不答。城中人多欲執獻高煦者，高煦大懼。乃密遣人詣行幄，願假今夕訣妻子，即出歸罪。帝許之。是夜，高煦盡焚兵器及通逆謀書。明日，帝移蹕樂安城南。高煦將出城，王斌等力止曰：「寧一戰死，無為人擒。」高煦紿斌等復入宮，遂潛從間道出見帝。群臣請正典刑。不允。以劾章示之，高煦頓首言：「臣罪萬萬死，惟陛下命。」帝令高煦為書召諸子，余黨悉就擒。赦城中罪，脅從者不問。命薛祿及尚書張本鎮撫樂安，改曰武定州，遂班師。廢高煦父子為庶人，築室西安門內錮之。王斌等皆伏誅，惟長史李默以嘗諫免死，謫口北為民。天津、青州、滄州、山西諸都督指揮約舉城應者，事覺相繼誅，凡六百四十余人，其故縱與藏匿坐死戍邊者一千五百余人，編邊氓者七百二十人。帝制《東征記》以示群臣。高煦及諸子相繼皆死。

分類:明列傳
李顯相

**李顯相**，字**相之**，號**太華**，朝鮮國抱川市人，原鄕江原道江陵羽溪縣人也。

清乾隆三十五年六月十四日生。嘉慶三年登生員試，嘉慶五年登文科。嘉慶十七年三月二十九日渡日，朝鮮通信使製述官。日本儒學者古賀精里及他之門人草場佩川，樋口淄川，草場佩川與筆談酬詩文事。日本儒學者三宅橘園等與筆談性理學談論。嘉慶十七年六月二十九日回朝鮮。道光二年七月十四日，病卒。年五十二。

## 著述
《太華文集》，史書《歷代言事》

## 外連
* 李顯相:文科
* 李顯相:生員試
* [歷代言事](https://web.archive.org/web/20180930210629/http://www.dlibrary.go.kr/JavaClient/jsp/wonmun/full2.jsp?v_kw_str=(%EF%A6%8C%E4%BB%A3%E8%A8%80%E4%BA%8B)&v_db=1&v_doc_no=30108&mode=1) 原文
無人航空載具

縮圖|無人機
**無人航空載具**，略云**無人機**，機器也，能自翔於天。

今人作之以載物。或添之以相機，遂得其視，如飛鳥瞰地。瞰地者，俗謂**空拍機**。或加之以兵器，遂能行刺千里之外。

## 據

分類:器
眾鳥非眞

縮圖
**眾鳥非眞**乃美國陰謀論，曰：「諸鳥既亡，政府代之以機器，以探虛實也。」倡此說者非信之也。彼觀今世諸謬論，以爲當以謬攻謬，故傳之也。

## 據

分類:子部
晉獻公

**晉獻公**，名**詭諸**，武公子也。武公在位凡三十九年而卒，獻公立。

元年，周惠王弟穨攻惠王，惠王出奔，居鄭之櫟邑。五年，伐驪戎，得驪姬、驪姬弟，倶愛幸之。

八年，士蒍説公曰：「故晉之群公子多，不誅，亂且起。」乃使盡殺諸公子，而城聚都之，命曰絳，始都絳。九年，晉群公子旣亡奔虢，虢以其故再伐晉，弗克。十年，晉欲伐虢，士蒍曰：「且待其亂。」

十二年，驪姬生奚齊。獻公有意廢太子，乃曰：「曲沃吾先祖宗廟所在，而蒲邊秦，屈邊翟，不使諸子居之，我懼焉。」於是使太子申生居曲沃，公子重耳居蒲，公子夷吾居屈。獻公與驪姬子奚齊居絳。晉國以此知太子不立也。太子申生，其母齊桓公女也，曰齊姜，早死。申生同母女弟爲秦穆公夫人。重耳母，翟之狐氏女也。夷吾母，重耳母女弟也。獻公子八人，而太子申生、重耳、夷吾皆有賢行。及得驪姬，乃遠此三子。

十六年，獻公作二軍。公將上軍，太子申生將下軍，趙夙御戎，畢萬爲右，伐滅霍，滅魏，滅耿。還，爲太子城曲沃，賜趙夙耿，賜畢萬魏，以爲大夫。士蒍曰：「太子不得立矣。分之都城，而位以卿，先爲之極，又安得立！不如逃之，無使罪至。爲呉太伯，不亦可乎，猶有令名。」太子不從。卜偃曰：「畢萬之後必大。萬，盈數也；魏，大名也。以是始賞，天開之矣。天子曰兆民，諸侯曰萬民，今命之大，以從盈數，其必有衆。」初，畢萬卜仕於晉國，遇屯之比。辛廖占之曰：「吉。屯固比入，吉孰大焉。其後必蕃昌。」

十七年，晉侯使太子申生伐東山。里克諫獻公曰：「太子奉冢祀社稷之粢盛，以朝夕視君膳者也，故曰冢子。君行則守，有守則從，從曰撫軍，守曰監國，古之制也。夫率師，專行謀也；誓軍旅，君與國政之所圖也：非太子之事也。師在制命而已，稟命則不威，專命則不孝，故君之嗣適不可以帥師。君失其官，率師不威，將安用之？」公曰：「寡人有子，未知其太子誰立。」里克不對而退，見太子。太子曰：「吾其廢乎？」里克曰：「太子勉之！教以軍旅，不共是懼，何故廢乎？且子懼不孝，毋懼不得立。修己而不責人，則免於難。」太子帥師，公衣之偏衣，佩之金玦。里克謝病，不從太子。太子遂伐東山。

十九年，獻公曰：「始吾先君莊伯、武公之誅晉亂，而虢常助晉伐我，又匿晉亡公子，果爲亂。弗誅，後遺子孫憂。」乃使荀息以屈産之乘假道於虞。虞假道，遂伐虢，取其下陽以歸。

獻公私謂驪姬曰：「吾欲廢太子，以奚齊代之。」驪姬泣曰：「太子之立，諸侯皆已知之，而數將兵，百姓附之，柰何以賤妾之故廢適立庶？君必行之，妾自殺也。」驪姬詳譽太子，而陰令人譖惡太子，而欲立其子。

二十一年，驪姬謂太子曰：「君夢見齊姜，太子速祭曲沃，歸釐於君。」太子於是祭其母齊姜於曲沃，上其薦胙於獻公。獻公時出獵，置胙於宮中。驪姬使人置毒藥胙中。居二日，獻公從獵來還，宰人上胙獻公，獻公欲饗之。驪姬從旁止之，曰：「胙所從來遠，宜試之。」祭地，地墳；與犬，犬死；與小臣，小臣死。驪姬泣曰：「太子何忍也！其父而欲弒代之，況他人乎？且君老矣，旦暮之人，曾不能待而欲弒之！」謂獻公曰：「太子所以然者，不過以妾及奚齊之故。妾願子母辟之他國，若早自殺，毋徒使母子爲太子所魚肉也。始君欲廢之，妾猶恨之；至於今，妾殊自失於此。」太子聞之，奔新城。獻公怒，乃誅其傅杜原款。或謂太子曰：「爲此藥者乃驪姬也，太子何不自辭明之？」太子曰：「吾君老矣，非驪姬，寢不安，食不甘。卽辭之，君且怒之。不可。」或謂太子曰：「可奔他國。」太子曰：「被此惡名以出，人誰内我？我自殺耳。」十二月戊申，申生自殺於新城。

此時重耳、夷吾來朝。人或告驪姬曰：「二公子怨驪姬譖殺太子。」驪姬恐，因譖二公子：「申生之藥胙，二公子知之。」二子聞之，恐，重耳走蒲，夷吾走屈，保其城，自備守。初，獻公使士蒍爲二公子筑蒲、屈城，弗就。夷吾以告公，公怒士蒍。士蒍謝曰：「邊城少寇，安用之？」退而歌曰：「狐裘蒙茸，一國三公，吾誰適從！」卒就城。及申生死，二子亦歸保其城。

二十二年，獻公怒二子不辭而去，果有謀矣，乃使兵伐蒲。蒲人之宦者勃鞮命重耳促自殺。重耳踰垣，宦者追斬其衣袪。重耳遂奔翟。使人伐屈，屈城守，不可下。

是歳也，晉復假道於虞以伐虢。虞之大夫宮之奇諫虞君曰：「晉不可假道也，是且滅虞。」虞君曰：「晉我同姓，不宜伐我。」宮之奇曰：「太伯、虞仲，太王之子也，太伯亡去，是以不嗣。虢仲、虢叔，王季之子也，爲文王卿士，其記勳在王室，藏於盟府。將虢是滅，何愛于虞？且虞之親能親於桓、莊之族乎？桓、莊之族何罪，盡滅之。虞之與虢，脣之與齒，脣亡則齒寒。」虞公不聽，遂許晉。宮之奇以其族去虞。其冬，晉滅虢，虢公醜奔周。還，襲滅虞，虜虞公及其大夫井伯百里奚以媵秦穆姬，而修虞祀。荀息牽曩所遺虞屈産之乘馬奉之獻公，獻公笑曰：「馬則吾馬，齒亦老矣！」

二十三年，獻公遂發賈華等伐屈，屈潰。夷吾將奔翟。冀芮曰：「不可，重耳已在矣，今往，晉必移兵伐翟，翟畏晉，禍且及。不如走梁，梁近於秦，秦彊，吾君百歳後可以求入焉。」遂奔梁。二十五年，晉伐翟，翟以重耳故，亦撃晉於齧桑，晉兵解而去。

當此時，晉彊，西有河西，與秦接境，北邊翟，東至河内。驪姬弟生悼子。

二十六年夏，齊桓公大會諸侯於葵丘。獻公病，行後，未至，逢周之宰孔。宰孔曰：「齊桓公益驕，不務德而務遠略，諸侯弗平。君弟毋會，毋如晉何。」獻公亦病，復還歸。病甚，乃謂荀息曰：「吾以奚齊爲後，年少，諸大臣不服，恐亂起，子能立之乎？」荀息曰：「能。」獻公曰：「何以爲驗？」對曰：「使死者復生，生者不慚，爲之驗。」於是遂屬奚齊於荀息。荀息爲相，主國政。秋九月，獻公卒。里克、邳鄭欲内重耳，以三公子之徒作亂，謂荀息曰：「三怨將起，秦、晉輔之，子將何如？」荀息曰：「吾不可負先君言。」十月，里克殺奚齊于喪次，獻公未葬也。荀息將死之，或曰不如立奚齊弟悼子而傅之，荀息立悼子而葬獻公。十一月，里克弒悼子于朝，荀息死之。君子曰：「詩所謂『白珪之玷，猶可磨也，斯言之玷，不可爲也』，其荀息之謂乎！不負其言。」初，獻公將伐驪戎，卜曰「齒牙爲禍」。及破驪戎，獲驪姬，愛之，竟以亂晉。

里克等已殺奚齊、悼子，使人迎公子重耳於翟，欲立之。重耳謝曰：「負父之命出奔，父死不得修人子之禮侍喪，重耳何敢入！大夫其更立他子。」還報里克，里克使迎夷吾於梁。夷吾欲往，呂省、郤芮曰：「内猶有公子可立者而外求，難信。計非之秦，輔彊國之威以入，恐危。」乃使郤芮厚賂秦，約曰：「卽得入，請以晉河西之地與秦。」及遺里克書曰：「誠得立，請遂封子於汾陽之邑。」秦繆公乃發兵送夷吾於晉。齊桓公聞晉内亂，亦率諸侯如晉。秦兵與夷吾亦至晉，齊乃使隰朋會秦倶入夷吾，立爲晉君，是爲惠公。齊桓公至晉之髙梁而還歸。

分類:晉公世家
呂文煥

**呂文煥**，安豐人。兄文德，徵時鬻薪于市，宋淮西帥趙葵見其遺履長尺有咫，異之，招致麾下，累功授京湖安撫制置使。時劉整獻計，謂宋人所恃惟文德在鄂州，然可以利誘。乃遺以玉帶，求置榷場於樊城外，文德許之。既而言場貨每爲盜所掠，願築土牆護之。遂築壘置堡江心，起萬人台，立撒星橋，以遏宋南北之援，時出兵哨掠襄、樊城外。文德始捂爲整所賣，疽發背死。謚「武忠」，追贈和義郡王。

文煥仕宋。知襄陽府，兼京西安撫副使。時阿朮攻襄陽，文煥拒守久之。至元六年，元世祖命史天澤督兵圍襄陽，文煥遣使饋以鹽茗。十年正月，阿里海牙等拔樊城，世祖降詔諭文煥曰：「爾等拒守孤城，於今五年，宜力爾主，固其宜也。然勢究援絕，如數萬生靈何？若能納款，悉郝勿治，且加遷擢。」既而阿里海牙身至城下，謂曰：「君以孤軍城守者數年，今飛鳥路絕，主上深嘉汝忠，若降則尊官厚祿可得，必不負汝。」文煥疑未決。又折箭與之暫，文煥感泣，遂納箢鑰，與其子來降。

四月，從阿里海涯入朝，即爲帝畫攻鄂策，且請身爲前鋒，授昭勇大將軍、侍衛親軍都指揮使、襄陽大都督。十一年二月，拜參知政事，行省荊湖。命文煥率其麾下，臨城以善遇降將意，招諭未下州郡。十月，文煥引兵攻破沙洋城，執守將王大用、總管王虎臣殺之。進逼新城，招都統邊居誼，不從，伏弩中其右臂，馬仆，幾被獲。衆挾以出，文煥怒，麾兵拔其城，居誼赴火死。由是，江陵諸州皆下。文煥謂權守張晏然等曰：「汝國所恃者，江淮耳。今大軍飛渡，如履平地，不降何待？」晏然與都統程鵬飛皆以州軍降。時沿江諸將，多呂氏舊部，爭望風款附。十二年正月，引兵至江州。從弟文福方爲湖南五鎮撫使，宋帝促其將兵入衛，文福至饒州，殺使者，入江州，迎降。宋謝後遣使諭文煥，請息兵修好，不聽。十月，伯顔分兵東下，以文煥爲鄉導，趨常州。宋遣兵部侍郎呂師孟來軍中議和。師孟，文德子也，陰請文煥贊成和議，亦不省。十二月，平江府官屬迎降于常州，文煥先往受其降。

十三年，伯顔兵至臯亭山，宋帝奉表稱臣。伯顔遣文煥入臨安，閱視城塹，且齎黃榜安諭中外軍民，並入慰謝後。文煥因使人上謝表而出。有曰：「茲銜北命來抗南師，視以犬馬，報以寇仇，非曰子弟攻其父母，不得已也。尚何言哉！」伯顔拘文天祥於軍中，天祥讓伯顔失信。文煥從旁解喻，天祥並斥其合族爲逆，文煥甚慚。十四年，以文煥爲中書左丞，仍宣慰江東。

十五年三月，詔文煥遣官招宋生熟券軍堪用者，月紿衣糧，不堪者屯田近地。江東道按察使阿八赤從文煥求金銀及第宅、奴婢，不與，遂奏文煥私匿兵仗。帝命行台禦史大夫相威按之，阿八赤坐免官。二十三年，文換以江淮行省右丞請老，許之，仍任其子爲宣慰使。後卒於家。

分類:宋列傳
分類:元列傳
王若水

**王若水**者，滬籍，華夏哲人也，倡馬學人文論。西元八十年代新啟蒙之先驅，後世公共知識分子之楷模。

## 參
蘭氏聚珍

**蘭氏聚珍** （英文作「LaTeX」，呼曰/ˈlɑːtɛx/ , 正書作LaTeX)，所以製版也。 排版之時，所見了無參差，餖飣所至，而與Microsoft Word、LibreOffice、Apple Pages不同。 用者施以標識、指令，或宋、或明，或黑、或楷，然後朱紫判然。 徒聚珍，則生手弗爲，故有Tex Live，有MikTeX，所以刊朱紫而成版籍也。

爲學之人多以之， 而以算學、計算機格致學、工學、物理學、物化學、計學、語文學尤甚。或有篇卷之雜中外語文者：若漢、和則由上至下，而提非那反之；若歐西則由左至右，希伯來、阿拉伯反之，其上版非蘭氏聚珍，幾不能爲。 其付梓，則皆賴聚珍之功。**故蘭氏聚珍，實聚珍之益也。**

是器也，可獨用，亦可同用。 同用之時， 或爲PDF與XML文檔之媒。 獨用則爲桌上書卷，盛以縹囊，書用湘素，兼宏數十，攜集千百，佐之以圭表，系之以綱目，左圖右史，表豈止十，前後別裁，上下互見，部次條別，期爲典則。

初，蘭氏聚珍特爲疇人之具，後則漸用於多文種排版。越ASCII者， 若阿拉伯字、天城文、漢字，尤爲便利。

蘭氏聚珍，本標記文，欲存聚珍之大用，而去其繁。 故曰，蘭氏聚珍與聚珍實據兩端：聚珍專於版，而蘭氏專於辭。 云蘭氏實聚珍之益者何？蓋聚珍雖利，而其質樸，故其用繁，損於易簡之功。凡聚珍可爲者，蘭氏皆可爲，而若綱目、小註、互見之文，在聚珍則爲繁辭，在蘭氏則爲功易。

昔八十年代，蘭氏於斯坦福翰林院首創之。 而行於今世者，則 LaTeX2ε，始出一九九四年，復出於二〇〇〇年。而 LaTeX3則始作於九十年代初。 蘭氏聚珍者，自由軟體也，凡用，如LaTeX Project Public License (LPPL).

## 史
昔八十年代，蘭氏於斯坦福翰林院首創之。  本爲自用，不期惠普。後Addison-Wesley之編輯  Peter Gordon 說其作凡例以供佈公用； 成於一九八六年， 所售千百。  一年間，再版頗夥。 一九八九年八月廿一日聚珍會議（TUG）， 蘭氏付其蘭氏聚珍於 Frank Mittelbach.   Mittelbach、Chris Rowley、Rainer Schöpf, 三人即組爲聚珍三版社； 後於一九九四年成聚珍2ε。或有LaTeX3者，今廢，而盡入於LaTeX2ε。 

## 排版系統
蘭氏聚珍主於文質分離。文，單行雙行，行字幾何云者；質，爲經爲傳，卷帙篇章云者。是以書者棄其文而專其質，聚珍閱其質而條其文。 章、節、圖、表，書者之事也；檢、排、修、印，聚珍之職也。 若事有非常，必欲文超其質， 書者亦可得而爲之。 

其體則聚珍，其用則圈點之辭也。 故書者隨其用而益其辭，必不以文害質。益其辭蓋以宏。 集數宏爲一謂之宏集，一集應乎一用。書者但發之，隨文圈點，不勞數益之功。

書者圈點其文，寫於檔案，付之聚珍，而聚珍閱其圈點，覽其大義，以條理其文。遂成書卷。 蓋與WYSIWYG不同， 而近於電腦之指令、文辭。今日之聚珍，蓋有約之爲一鍵者。置於桌上，左圈點，右書卷，於書者甚便。

## 例




## 讀寫
縮圖|100x100像素|蘭氏聚珍
蘭氏聚珍，本名「LaTeX」。「Τ」「Ε」「Χ」三字，希臘字母也，非拉丁字母也。「ΤeΧ」者，希臘語τέχνη也，蓋工藝之意。 高德納音之曰：/tɛx/。 蘭氏則以言語無外乎積非成是，故讀爲/tɛks/亦無不可。

凡書蘭氏聚珍，必如右。若不可，則當書爲「LaTeX」，大小寫毋誤。

## 亦覽

* BibTeX – reference management software typically used with LaTeX
* Formula editor
* Help:Displaying a formula
* KaTeX
* List of document markup languages
* List of TeX extensions
* Lout (software)
* MathJax
* xdvi – software for viewing DVI files while using Unix

## 誌

## 據
魏大中

**魏大中**，字**孔時**，嘉善人。自為諸生，讀書砥行，從高攀龍受業。家酷貧，意豁如也。舉於鄉，家人易新衣冠，怒而毀之。明萬曆四十四年進士，官行人。數奉使，秋毫無所擾。

天啟元年擢工科給事中。楊鎬、李如楨既論大辟，以僉都御史王德完言，大學士韓爌遽擬旨減死。大中憤，抗疏力爭。詆德完晚節不振，盡喪典型，語并侵爌。熹宗為詰責大中，而德完恚甚，言曩不舉李三才，為大中所怒。兩人互詆訐，疏屢上，爌亦引咎辭位。御史周宗建、徐揚先、張捷、徐景濂、溫臯謨，給事中朱欽相右德完，交章論大中，久而後定。

明年偕同官周朝瑞等兩疏劾大學士沈氵寉，語侵中官魏忠賢、客氏。及議「紅丸」事，力請誅方從哲、崔文昇、李可灼，且追論鄭國泰傾害東宮罪。持議峻切，大為邪黨所仄目。太常少卿王紹徽素與東林為難，營求巡撫。大中惡其人，特疏請斥紹徽，紹徽卒自引去。再遷禮科左給事中。是時恤典冒濫，每大臣卒，其子弟夤緣要路以請，無不如志。大中素疾之，一切裁以典制。

四年遷吏科都給事中。大中居官不以家自隨，二蒼頭給爨而已。入朝則鍵其戶，寂無一人。有外吏以苞苴至，舉發之，自是無敢及大中門者。吏部尚書趙南星知其賢，事多咨訪。朝士不能得南星意，率怨大中。而是時觝排東林者多屏廢，方恨南星輩次骨。東林中，又各以地分左右。大中嘗駁蘇、松巡撫王象恒恤典，山東人居言路者咸怒。及駁浙江巡撫劉一焜，江西人亦大怒。給事中章允儒，江西人也，性尤忮，嗾其同官傅櫆假汪文言發難。

文言者，歙人。初為縣吏，智巧任術，負俠氣。于玉立遣入京刺事，輸貲為監生，用計破齊、楚、浙三黨。察東宮伴讀王安賢而知書，傾心結納，與談當世流品。光、熹之際，外廷倚劉一燝，而安居中以次行諸善政，文言交關力為多。魏忠賢既殺安，府丞邵輔忠遂劾文言，褫其監生。既出都，復逮下吏，得末減。益游公卿間，輿馬嘗填溢戶外。大學士葉向高用為內閣中書。大中及韓爌、趙南星、楊漣、左光斗與往來，頗有迹。

會給事中阮大鋮與左光斗、大中有隙，遂與允儒定計，囑櫆劾文言，并劾大中貌陋心險，色取行違，與光斗等交通文言，肆為奸利。疏入，忠賢大喜，立下文言詔獄。大中時方遷吏科，上疏力辨。詔許履任。御史袁化中、給事中甄淑等相繼為大中、光斗辨。大學士葉向高以舉用文言，亦引罪求罷。獄方急，御史黃尊素語鎮撫劉僑曰：「文言無足惜，不可使搢紳禍由此起。」僑頷之，獄辭無所連。文言廷杖褫職，牽及者獲免。大中乃遵旨履任。明日，鴻臚報名面恩，忠賢忽矯旨責大中互訐未竣，不得赴新任。故事，鴻臚報名狀無批諭旨者，舉朝駭愕。櫆亦言中旨不宜旁出，大中乃復視事。

未幾，楊漣疏劾忠賢，大中亦率同官上言：「從古君側之奸，非遂能禍人國也。有忠臣不惜其身以告之君，而其君不悟，乃至於不可救。今忠賢擅威福，結黨與，首殺王安以樹威於內；繼逐劉一燝、周嘉謨、王紀以樹威於外；近且斃三戚畹家人以樹威於三宮。深結保姆客氏，伺陛下起居；廣布傅應星、陳居恭、傅繼教輩，通朝中聲息。人怨於下，天怒於上，故漣不惜粉身碎首為陛下力陳。今忠賢種種罪狀，陛下悉引為親裁，代之任咎。恐忠賢所以得溫旨，即出忠賢手，而漣之疏，陛下且未及省覽也。陛下貴為天子，致三宮列嬪盡寄性命於忠賢、客氏，能不寒心。陛下謂宮禁嚴密，外廷安知。枚乘有言，『欲人弗知，莫若弗為』，未有為其事而他人不知者。又謂左右屏而聖躬將孤立。夫陛下一身，大小臣工所擁衞，何藉於忠賢？若忠賢、客氏一日不去，恐禁廷左右悉忠賢、客氏之人，非陛下之人，陛下真孤立於上耳。」

忠賢得疏大怒，矯旨切讓，尚未有以罪也。大學士魏廣微結納忠賢，表裏為奸，大中每欲糾之。會孟冬時享，廣微偃蹇後至，大中遂抗疏劾之。廣微慍，益與忠賢合。忠賢勢益張，以廷臣交攻，陽示斂戢，且曲從諸所奏請，而陰伺其隙。迨吏部推謝應祥巡撫山西，廣微遂嗾所親陳九疇劾大中出應祥門，推舉不公，貶三秩，出之外。盡逐諸正人吏部尚書趙南星等，天下大權一歸於忠賢。

明年，逆黨梁夢環復劾文言，再下詔獄。鎮撫許顯純自削牘以上，南星、漣、光斗、大中及李若星、毛士龍、袁化中、繆昌期、鄒維璉、鄧渼、盧化鰲、錢士晉、夏之令、王之寀、徐良彥、熊明遇、周朝瑞、黃龍光、顧大章、李三才、惠世揚、施天德、黃正賓輩，無所不牽引，而以漣、光斗、大中、化中、朝瑞、大章為受楊鎬、熊廷弼賄，大中坐三千，矯旨俱逮下詔獄。鄉人聞大中逮去，號泣送者數千人。比入鎮撫司，顯純酷刑拷訊，血肉狼籍。其年七月，獄卒受指，與漣、光斗同夕斃之，故遲數日始報。大中屍潰敗，至不可識。思宗嗣位，忠賢被誅，廣微、櫆、九疇、夢環並麗逆案。大中贈太常卿，諡**忠節**，錄其一子。

長子學洢，字子敬。為諸生，好學工文，有至性。大中被逮，學洢號慟欲隨行。大中曰：「父子俱碎，無為也。」乃微服間行，刺探起居。既抵都，邏卒四布，變姓名匿旅舍，晝伏夜出，稱貸以完父贓。贓未竟，而大中斃，學洢慟幾絕。扶櫬歸，晨夕號泣，遂病。家人以漿進，輒麾去，曰：「詔獄中，誰半夜進一漿者。」竟號泣死。崇禎初，有司以狀聞，詔旌為孝子。

次子學濂，有盛名。舉崇禎十六年進士，擢庶吉士。明年，李自成逼京師，與同官吳爾壎慷慨有所論建，大學士范景文以聞。思宗特召見兩人，將任用之。無何，京師陷，不能死，受偽戶部司務職，隤其家聲。既而自慚，賦絕命詞二章，縊死。去帝殉社稷時四十日矣。

文言之再下詔獄也，顯純迫令引漣等。文言備受五毒，不承，顯純乃手作文言供狀。文言垂死，張目大呼曰：「爾莫妄書，異時吾當與面質。」顯純遂即日斃之。漣、大中等逮至，無可質者，贓懸坐而已。諸所誣趙南星、繆昌期輩，亦並令撫按追贓。衣冠之禍，由此徧天下。始熊廷弼論死久，帝以孫承宗請，有詔待以不死。刑部尚書喬允升等遂欲因朝審寬其罪，大中力持不可。及忠賢殺大中，乃坐以納廷弼賄云。

分類:明列傳
平均數

有數若干，欲以一數蔽之，稱平均數。

## 類
取方若干，列於下。

算均：以和、商取均。（A_n = \frac{a_1 + a_2 + \cdots +a_n}n）

幾均：以積、根取均。（G_n = \sqrt[n]{a_1a_2\cdots a_n}）

諧均：其倒數為各數倒數之算均。（\frac1{H_n} = \frac{\frac1{a_1} + \frac1{a_2} + \cdots \frac1{a_n}}n，H_n = \frac n{\frac1{a_1} + \frac1{a_2} + \cdots \frac1{a_n}}）

方均：其自乘為各數自乘之算均。（Q_n^2 = \frac{a_1^2 + a_2^2 + \cdots + a_n^2}n，Q_n = \sqrt{\frac{a_1^2 + a_2^2 + \cdots + a_n^2}n}）

算幾均：所以取二數平均。求算均、幾均而得新二數，更求算均、幾均而得新二數⋯⋯。如此往復，終歸一數，此數稱算幾均。

幾諧均：所以取二數平均。求幾均、諧均而得新二數，更求幾均、諧均而得新二數⋯⋯。如此往復，終歸一數，此數稱幾諧均。

## 據
白話維基百科

## 見

* 基本不等式
瓦格納之亂

**瓦格納之亂**，事發於二〇二三年。蓋因往歲俄師侵烏，久攻不克，戰事失利，乃用瓦格納僱傭軍。 瓦格納部，軍士二萬五千餘，驍勇善戰，其首普里戈任，昔為俄國總統普京庖廚，引為心腹，乃糾亡命之徒，酬以重金，論功行賞，勝乎俄正規師也。 二〇二三年夏，東線膠著，烏軍反攻，瓦格納損傷慘重，國防部慮其調遣乏力，摩擦時有，欲統領之，遂令簽約，兼削權也。 普里戈任聞之，大怒，罵紹伊古之流昏聵無能，六月二十四日，起事，占羅斯托夫，發兵逼莫斯科，號曰清君側，劍拔弩張，將引內戰，俄國勢危矣。克里姆林宮大驚，譴責莽夫亂國，按反恐論，必剿之，白俄得令，亦曉之義利，勸和調停。 明日，俄政府赦普里戈任，瓦格納退兵歸營，叛亂遂平。

分類:俄羅斯聯邦書
塔列朗

**塔列朗** 者，本諱**夏爾·莫里斯·德塔列朗-佩里戈爾**，法蘭西巴黎人也。生於西元一七五四年二月二日，殁於一八三八年五月十七日。一八零六年，以外交大臣授貝內文托親王，後改塔列朗親王，故以塔列朗聞於世。一八一四年，法皇拿破崙兵敗於萊比錫，俄遜位。及路易十八踐祚，塔氏遂降之，復組閣會辦議和事務。塔氏性狡，任智數，尤長於外交。受命赴維也納會議，每與列強折衝樽俎，概不稍讓；議訂《巴黎條約》，使法蘭西得入「五國同盟」，頗挽時艱矣。既歸，塔氏疏乞骸骨，路易命以親王銜休致。
高橋是清

**高橋是清** 者，子爵，日本武藏國江戶人。生於嘉永七年九月十九日。大正十年十一月，首揆原敬遇刺卒，是清遂以立憲政友會總裁拜相，兼領大藏省如故。是清性機巧，熟諳貨殖之學，既柄政素以重互市、裁兵費為綱要，時號曰「東洋凱恩斯」。昭和十一年二月廿六日，陸軍皇道派謀逆，分兵遣殺元老重臣，亦刺是清於自邸。

分類:明治列傳
分類:大正列傳
分類:昭和列傳
威廉·格勒納

**威廉·格勒納** ，德意志符騰堡人。生於西元一八六七年十一月十二日，卒於一九三九年五月三日。

## 生平

少從戎，積勞至參謀本部鐵道主事。歐戰起，以陸軍上校充戰爭部，遣與工會議籌辦糧秣輜重。一九一七年，調參謀本部，授第廿五後備軍長往擊協約國。明年，格氏師進與俄國戰，拔烏克蘭各城。十月，還柏林，擢軍需總監，授中將。十一月，參謀總長興登堡薦格氏可用，命會辦停戰議和事宜。一九一九年，署理參謀總長；七月，乞休。始，中外皆厭兵主和，社會民主黨人舉事於柏林。及變作，格氏以渠帥附和革命，乃入謁德皇，固請遜位，於是諸將多所鄙之。一九二零年六月，起復，以交通部長入閣。格氏素謹事共和政府，累遷國防、內政部長，總統興登堡頗倚任焉。先是，納粹黨勢方熾，其魁希特勒恃衝鋒隊為爪牙，排陷諸黨不附己者，綱紀大壞。格氏忌希氏驕橫，遂與總理布呂寧擬議，裁撤衝鋒隊；希氏怒甚，陰欲斥逐格氏等。時國防部屬吏施萊謝爾用事，且嫉格氏位己上；納粹黨人乃密結施氏歡，謀以其奪格氏官。施氏嗾諸將屢譖格氏於興登堡，久之，興氏亦銜其與政黨結，浸疏格氏、布呂寧。一九三二年五月，布呂寧求退，格氏及諸閣員皆致仕。興登堡遂召帕彭授總理，以施萊謝爾代格氏為國防部長。

## 考據
索爾茲伯里侯爵

**索爾茲伯里侯爵** 者，本諱**羅伯特·加斯科因-塞西爾**，英吉利赫特福德人也。生於西元一八三零年二月三日，歿於一九零三年八月廿二日。一八八五年，侯爵以保守黨魁、上議院領袖授閣揆。自維多利亞五十年以降，侯爵同格萊斯頓之自由黨交替執政，預軍國機務凡十餘載。侯爵性警，亦嫻外務，既與歐洲諸國交聘皆以不結盟為策，世號曰「光榮孤立」。

分類:漢諾威氏列傳
阿龍·伯爾

**阿龍·伯爾** ，美利堅人。西元一七五六年二月六日誕於新澤西，一八三六年九月十四日卒紐約。一七八九年九月，以紐約州議員充檢察長，越二年改聯邦參議員。及傑斐遜等置民主共和黨，伯爾亦依附之，名益有聞。一八〇〇年，國人推總統，伯爾偕其同黨傑斐遜與焉，皆多譽，相持久之，乃付眾議院再推。是時，聯邦黨人漢密爾頓輩與伯爾不協，以其異己欲逐去；而伯爾黨同列意屬傑氏，遂弗選，授副總統慰伯爾。明年三月，真除，與總統傑氏入白宮視事，任滿始休致。

## 考據

分類:美國列傳
分類:新澤西州列傳
阿卜杜勒-哈米德二世

**阿卜杜勒-哈米德二世** ，阿卜杜勒·邁吉德蘇丹第二子，穆拉德五世異母弟也，皇妣曰蒂琳穆伊琴。西元一八四二年九月廿一日，誕於土耳其伊斯坦堡。

## 生平

一八七六年，宰相米德哈特帕夏率諸禁軍廢穆拉德，奉王而立之。八月，即蘇丹位於多爾瑪巴切宮，羣臣上尊號曰「哈里發、信士之長、凱撒、兩聖地守護、蘇丹阿卜杜勒-哈米德二世」。先是，俄土構釁，土軍戰輒少利，俄人乘間陷羅馬尼亞、保加利亞、塞爾維亞及黑山諸邦，土軍潰死者不可計。蘇丹初御極，即遣使蒞柏林與俄人訂和約，予諸屬邦獨立自主。詔發帑金倉粟濟難民，撫慰穆斯林教眾，允優遇，於是民教始安。

蘇丹銳意親裁，乃黜米德哈特執政，流竄漢志，嗣後陰使總督至貶所戕之。一八七八年，詔停罷憲政，軍國事一決於蘇丹。復紹述坦志麥特之政，變法更張，遂興學校、勵實業、築鐵道、練陸軍、整新律，通市西洋。詔設公共監理局以督外債，盡除雜費陋規，國用歲入至是浸盈也。百姓生計粗安，咸德之。蘇丹既罷議院，慮立憲黨人悍甚，惡其如仇，設耳目訪緝中外，士民有言解黨、報禁者，悉逮治。初，西洋諸大國環伺，逼約攘索，而土人屢喪師；相繼畀埃及、賽普勒斯於英，阿爾及利亞、突尼斯失於法，波黑併於奧，利比亞淪於意，邊疆諸省盡陷於俄，割屬地萬里。國家外患浸深，蘇丹益操切，由是蕃民謀自治，俱嚴責彈壓，剿殺無算。已而在位久，攬柄立威，物議怨望，革命勢遂熾。一九零八年七月，立憲黨人變作，遽倡革命軍陷伊斯坦堡，縱兵入耶爾德茲宮，挾蘇丹，令即開國會行憲政。既立憲，黨人皆用事，蘇丹威福下移，退處無為焉。明年，蘇丹與近習謀復辟，事敗。四月，立憲黨人以蘇丹險刻昏亂，開議幽廢之；尋迎立其弟穆罕默德親王，遷蘇丹於薩洛尼卡。居三年，徙貝勒貝伊宮安置。一九一八年二月十日，蘇丹崩於貝勒貝伊宮，時年七十五，葬法蒂赫。

## 子女

蘇丹後宮納婦廿三人，生八子十三女。
### 皇子

### 皇女

## 考據
康拉德·馮·赫岑多夫

**康拉德·馮·赫岑多夫** ，奧地利人。西元一八五二年十一月十一日，生於維也納。家世寒微，父弗朗茨·哈澤，事匈軍官至驃騎上校。康拉德少穎悟，長於籌畫，早歲習兵書，志圖經略。及入伍，屢從征討，歷陸軍將校階，封子爵。一九零六年，以皇嗣薦擢參謀總長，典領軍政。是時，奧皇在位久，倦勤，康拉德握兵柄，黜陟悉由其處分，威權日張。康拉德性矜急，好言遠略，輒欲圖巴爾幹鄰國，務廓邊。而其謀多清談迂闊，行兵失律，致士卒勞敝。歐戰釁啟，康拉德總統軍機，命奧匈諸將分道進擊，與協約各國死戰。及攻俄羅斯不克，久之，奧匈兵疲糧乏，死傷數十萬有奇，國勢窮蹙；雖奧皇猶倚康拉德，然則貴族士大夫交章咎失利，頻訾議之。新皇素與康拉德有隙，方踐祚，陽曲為進拜康拉德元帥。一九一七年三月，乃出貶南蒂羅爾集團軍司令。越歲餘，落職，復詔酬康拉德舊勳，晉伯爵。奧匈既傾覆，諸邦分治，康拉德感時流涕，遂退處閒居。一九二五年八月廿五日，卒符騰堡，時年七十二。

## 考據

分類:奧匈列傳
四諦

**四諦**一名**四聖諦**，釋迦牟尼佛之教法，佛教根本之教義也。四聖諦曰：

* 一曰苦聖諦。佛曰：「所謂苦諦者。生苦、老苦、病苦、死苦、憂悲惱苦、怨憎會苦、恩愛別離苦、所欲不得苦。取要言之。五盛陰苦。是謂名為苦諦。」
* 二曰集聖諦。佛曰：「所謂習諦者，愛與欲相應，心恒染著，是謂名為苦習諦。」
* 三曰滅聖諦。佛曰：「所謂盡諦者，欲愛永盡無餘，不復更造，是謂名為苦盡諦。」
* 四曰道聖諦。佛曰：「所謂苦出要諦者，謂賢聖八品道，所謂正見、正治、正語、正行、正命、正方便、正念、正三昧，是謂名為苦出要諦。 」

## 據
* 《增壹阿含經·四諦品》
張魯

**張魯**字**公旗**，沛國人。初，祖父道陵，漢順帝時客於蜀，學道鶴鳴山中，造作符書，以惑百姓。受其道者輒出米五斗，故謂之「米賊」。道陵遂稱天師，號「正一真人」。道陵死，傳子衡，衡傳於魯，魯遂自號「師君」。其來學者，初名為「鬼卒」，後號「祭酒」。祭酒各領部眾，眾多者名曰「理頭」。皆校以誠信，不聽欺妄，有病但令首過而已。諸祭酒各起義舍於路，同之亭傳，縣置米肉以給行旅。食者量腹取足，過多則鬼能病之。犯法者先加三原，然後行刑。不置長吏，以祭酒為理，民夷信向。朝廷不能討，遂就拜魯鎮夷中郎將，領漢寧太守，通其貢獻。

韓遂、馬超之亂，關西民奔魯者數万家。時人有地中得玉印者，群下欲尊魯為漢寧王。魯功曹閻圃諫曰：「漢川之民，戶出十萬，四面險固，財富土沃，上匡天子，則為桓、文，次方竇融，不失富貴。今承製署置，勢足斬斷。遽稱王號，必為禍先。」魯從之。

魯自在漢川垂三十年，聞曹操征之，至陽平，欲舉漢中降。其弟衛不聽，率眾數万，拒關固守。操破衛，斬之。魯聞陽平已陷，將稽顙歸降。閻圃說曰：「今以急往，其功為輕，不如且依巴中，然後委質，功必多也。」於是乃奔南山。左右欲悉焚寶貨倉庫。魯曰：「本欲歸命國家，其意未遂。今日之走，以避鋒銳，非有惡意。」遂封藏而去。

操入南鄭，甚嘉之。又以魯本有善意，遣人尉安之。魯即與家屬出逆，拜鎮南將軍，封閬中侯，邑萬戶，將還中國，待以客禮。封魯五子及閻圃等皆為列侯。魯卒，諡曰**原侯**，子富嗣。

分類:漢列傳
新白島驛

**新白島駅驛**者，山陽路並廣島新交通一號線之候也。處扶桑廣島縣廣島市中區。
上總國

**上總國**，古日本令制國之一，東海道之屬也。又稱**總州**、**南總**。

安閑天皇元年，始置其國于今千葉縣中南部。

養老二年，分其國爲二，置安房國于其南部。

## 郡

*市原郡

*海上郡

*畔蒜郡

*望陀郡

*周淮郡

*天羽郡

*夷灊郡

*長柄郡

*山邊郡

*武射郡

*埴生郡

## 據
* 《扶桑略記・帝王編年記》

分類:日本令制國
三河國

**三河國**，古日本令制國之一，東海道之屬也。又稱**三州**、**叄州**。

依《國造本紀》載，成務、雄略天皇之代，始置其國。大化元年，制律令，定國名曰三河。

## 據
* 《國造本紀》
梵字

**梵字**者，或曰**梵書**，天竺國文字也。彼國謂之**悉曇**，梵字書曰。

東土之人遠天竺，古來與彼不通文字。六朝隋唐之代，佛法東漸，東土僧人乃始習梵語、書梵書。悉曇者，彼時天竺通用之文字也。東土因循之。而今日之天竺，文字凡數十種，棄悉曇而不用矣。故今日猶習梵字者，惟中華、日本等地之佛學者矣。

## 例文

以心經咒爲例，以梵書曰：

:

以天城文字書之，曰：

:

以漢字書之，曰：

:竭帝竭帝波羅竭帝波羅僧竭帝菩提僧莎呵（姚秦天竺三藏鳩摩羅什譯）
:揭諦揭諦波羅揭諦波羅僧揭諦菩提薩婆訶（唐三藏法師玄奘譯）

## 據
* 《悉曇字記》，唐沙門智廣撰

分類:文字
小野妹子

**小野臣妹子**，漢名**蘇因高**，日本飛鳥朝推古天皇之官人也。

大業三年（推古天皇十五年），受命聖德太子使隋，見煬帝。

卒年不詳，葬于今大阪府南河内郡太子町。

## 典
* 《日本書紀卷二十二》

分類:飛鳥列傳
分類:遣隋使
祇園

**祇樹給孤獨園**，簡稱**祇園**，梵語謂曰，意謂祇陀林中給孤獨之園也。地處中天竺拘薩羅國都舍衛城南郊，由富賈給孤獨所築，乃佛陀常居說法之地。又名曰**祇園精舍**。

《金剛般若波羅蜜經》中，述佛陀于此地說法，故成其經。

## 同名地
* 僧伽羅國有地曰祇陀林，亦佛教精舍也。
* 日本京都東山有地曰祇園。
法蘭西癸卯民變

西曆二千二十三年夏六月二十七日，國都有民名曰，姓氏，年十有七，其先北人也。時，御車于市，有游徼稽其行照。稚，無照而行，徼欲執之，遁，為彼擊殺。彼國之人，惡其酷吏久矣。先是，國民苦警政之苛久矣，積怨既深，至是遂發。初，眾猶示威於官署，有司不能制。俄而變作，暴徒蜂起，焚學宮，毀驛舍，塞道路，市肆為之閉戶，人心惶惶，舉國騷然。

廿八日，大總統令責吏罪，亂猶不息。國都亂民毀廨九十有餘，為官府所擒者，凡百五十人。

廿九日，內務官遣士卒四萬，分赴闔國衝要以彈壓之。

秋七月二日，京郊市知事府為暴民毀，知事攜眷夜奔。

七日，亂事始平。計是役死者二人，系獄者三千六百五十一人，論刑者三百八十人。

## 出典
錢 (鑄貨)

縮圖|古銅錢
**錢**，又稱**鑄貨**、**硬貨**、**硬幣**，乃金鐵所鑄，所以權貨輕重，通民有無者也。上古之制，多以金、銀、銅為之，行於市廛，歷代相沿。至於近世，則以鈔為母，而錢為子，其值稍卑。故常以鐵、錫之屬鑄之，以資磨兌，謂之「輔幣」。其上多鑄銘文、年號，以紀其時、明其值焉。
洋筆

縮圖|洋筆
筆之來自泰西者，曰**洋筆**。其鋒或剛或柔，剛者為「硬筆」，柔者頗類中夏之制，西人多以之描形繪畵。

當世所尚，則鉛筆、鋼筆之屬，皆硬筆也。自士大夫以至黎庶，書寫繪圖，莫不賴之，其流傳之廣，蓋近代書器未之有也。
電扶梯

縮圖|100px|電梯圖
**電梯**者，又稱**電扶梯**、**自動梯**、**昇降階梯**，載人往來軒卑之梯也。其制傾斜，貫通樓層，藉電力驅策。內設機輪，帶動階級，循環往復，週流不息；旁可扶手，與階同進。行人立於級上，隨機陞降，不費跬步之勞，瞬息可達彼端。多設於商肆、通衢，以利行旅。

## 據

扶梯
垂直電梯

縮圖|100px|𨋢軌貫層樓，轎廂行其間
**𨋢**者，其制以電驅動，多設於崇樓高閣之內。機廂四壁，懸於鐵索，沿直軌而上下，可載人荷物，以通層階。

其行也，穩而不揺，速而無聲。人入其中，但聞機括微響，則已然身移數丈，不費寸步之力，頃刻可達數十層樓之上。昔人登高，必勞筋骨，喘息汗流，而今有此機，則雖百丈之樓，亦如履平地矣。

## 辨名
東亞之書語，咸作**昇降機**。至若直語，通稱**垂直電梯**，略稱**直梯**，又徑稱**電梯**。

## 諸部

### 昇降路
昇降之機，其行必有道，是謂「井」。複字則「井道」、「直井」。日人謂之「昇降路」。機體循井而上下，狀如桔橰汲水於深井然。其制，四壁圍繞，中虛以通機，故謂之井。

井壁之材，或以鐵筋水泥，或以鋼骨築之，以求其固。

亦有一體之制。先於工廠，合機與井而成一體，而後建之於所需之地。此法多用於矮樓，其程短而量小，非後加增設者，罕用之。

井之底，階下之最低處也，術語謂之「井底」。井之頂，階上之最高處也，可謂之「顛」。

### 轎廂

人之所乘，轎廂也。日人謂之「籠」。

## 據


垂直電梯
筆

縮圖|商鋪鬻筆、形制不一
筆，文房之要具也，以禽、獸毛製成。是故又謂之**毛筆**，以別於西來之硬筆。

其管或竹或木，首植獸毫。毫則初用兔毛，後亦羊、鼬、狼、雞云云。束毫為鋒，用以含墨濡紙。

製筆之法，上古已有，考其所始，蓋在戰國。古字「聿」；漢以來，始作「筆」。歷代沿襲，未嘗廢也。昔者凡書與畫，莫不以是。近世以降，泰西硬筆東漸，以其便捷，世人多易之。雖然，古筆未絕。
## 進學
唐之韓愈美筆，作《毛穎傳》。
毛筆
學園偵探團

**學園偵探團**，日本漫畫也。日團隊CLAMP著，平成四年一月佈告於《月刊飛鳥》。日版付梓於角川書店，臺灣中文版付梓於臺灣東販。亦有動畫。九年五月初三初映於東京電視台。

分類:平成漫畫
分類:平成動畫
商貨 (馬學)

夫**商貨**，蓋勞動之物，專於所易換者也。之於原人，有產而無商；之於資本主義，其之形性有二：一曰用值，二曰市值。用值者，商貨之用也，此商貨之實也；市值者，商貨之利也，此商貨之所得易也。然商貨之用，相異而不勘，然其得易，必有同，此市值也。商貨之所產，蓋勞動為之，而人功之形性，亦有二焉：一曰有形勞動，二曰無異勞動。有形勞動者，而為商貨之用也，此天人之屬也；然有形質違，堪能量異？遂能勘量者，無異勞動是也，茲市值之所由也。此人人之屬也。

後商貨之市值，何以決之邪？曰：「羣功須量」也。商貨之市值，決於縻功，商貨市值，茲若之大，遂縻功愈大也。然商貨形同，然異人殊功，時晷不同，個所漏時，曰分私功時也。然分私功時，無以楨榦市值；而羣功須時者，蓋於當計，由產之漏時也。

況市值決於功量，無寧分羣之別，亦剖以簡障之別也。簡者，無庸拊循而為者也；障者，砥礪淘煉而為者，實簡功之倍蓰也。

由此有抵牾存焉。商貨之產，在乎於易，而非己需。商貨二性，既同存焉，亦抵牾焉。若商貨得易，則抵牾潛，然若不得，則抵牾顯然焉。商貨雖有用值，然易之不能，則市值難效，遂用值亦難效也。而至人功，其有形勞動施之，然性變不能，羣弗印然，遂形功亦不用。遂形量之别，其元源何邪？對曰：「私產制也。」

或言，茲之抵牾，曰「羣別二功之別也。」商貨之產，在於易者，實盈羣需，而所產之功，得與羣性也。然欲產何貨，產之何道，所產幾何，此私端也。故殖者之羣私於一，蓋盡商貨抵牾之源也。
蜘蛛俠 (動畫)

《**蜘蛛俠**》，美利堅公司所作動畫也，斯坦·李原著。一九九四年十一月十九日，FOX Kids公司以原著製動畫播映，至一九九八年一月三十一日終。

## 人物
* **蜘蛛俠**
:初諱**彼得·帕克**，美利堅紐約人，有一姑母曰**梅**。
:《號角日報》記者也。帕克性忠烈，久有濟世安民之志。偶為變異蜘蛛所蟄，遂得異能。

* **瑪麗·簡·沃森**
:紐約人，帕克之妻也。其人赤發似火，姿容頗美也。

* **金並**
:諱**威爾遜**，姓**菲斯克**。紐約人，美犯罪組織巨魁。
:金並負殊力，兼萬夫不當之勇。性狡黠，善操弄人心，眾皆畏其威而賓服。

* **希爾維曼**
:紐約人，美犯罪組織巨魁，甚銜金並。春秋高，而欲求長生。
:有一女曰**艾麗莎**，亦為頭目。

* **黑貓**
:諱**菲莉西亞**，姓**哈代**，紐約人。盜賊「靈貓」沃爾特·哈代之女也。
:哈氏性惠敏，嫻武藝，尤通摸金之術。及從金並犯罪，獲異稟而有殊力，遂號曰「黑貓」。

* **蜥蜴人**
:諱**柯提斯**，姓**康納森**，紐約人，生物博士也。康氏嘗以蜥蜴之血清試驗於身，遂得其異能。

* **綠惡魔**
:諱**諾曼**，姓**奧斯本**，紐約人，軍工縉紳也。有一子曰**亨利**。
:偶為試驗所噬，以致癲狂，且獲犯罪之異稟，號曰「綠惡魔」。

* **邪惡六人組**
:金並部曲也，其眾皆具稟賦，乃窮凶極惡之徒。
:其員凡六人，曰**章魚博士**、**神秘客**、**變色龍**、**驚悚**、**蝎子**、**犀牛**。及神秘客卒，乃以**禿鷲**繼之。

分類:美國動畫
帛

**帛**、**繒**，絲織之物也。蠶所吐曰絲，紡而織之，是爲帛。

古謂嫘祖始取絲織帛。嫘祖，黃帝正妃也。《通鑑外紀》曰：「西陵氏之女嫘祖為帝之妃，始教民育蠶，治絲蘿以供衣服。」 

華夏始治絲，萬邦貴之，以物來貿，所行之道，今人謂之絲路也。

縮、紬、緞、絹、綵、綾、羅、紈，皆帛也。其織也異。《釋名·釋綵帛》釋之。

## 典


分類:織物
蠶

thumb|right|250px|蠶也。

**蠶**，昆蟲也。食桑葉，吐絲，紡而織之，謂之帛。化而爲蛾，謂之蠶蛾。

華夏古有之。《通鑑外紀》曰：「西陵氏之女嫘祖為帝之妃，始教民育蠶，治絲蘿以供衣服。」《史記·夏本紀》曰：「桑土既蠶，於是民得下丘居土。」

分類:昆蟲綱
布

**布**，織物也。古人謂麻、紵、葛曰布。後人不分，亦謂帛曰布。

## 典


分類:織物
窺遠鏡

[縮圖|[單窺筒]]
**窺遠鏡**者，又稱**望遠鏡**，所以窺遠之器也。淸人謂之「千里眼」。其形如筒，兩端各嵌透鏡。

蓋鏡有凹凸，能縮地而聚光。故持之而望，則萬里之遙，恍如目前；九天之高，可察星文。軍旅用之，可以瞭望敵情；舟子用之，可以遠觀島嶼。其制不一，而用甚廣。

## 引據

分類:器
分類:天文
織

thumb|緞織圖。上下爲經，左右爲緯，一經在十六緯之上，是謂綾也。

**織**，作布、帛之法也。紡絲曰縷。以縷交錯，排而密之，故能成布帛。

凡織布帛，其縷有經、緯。《玉篇》曰：「經緯，以成繒帛也。」其上下者，經也。以杼持，左右引之，緯也。

織具，機、杼也。《集韻》曰：「機以轉軸，杼以持緯。」

## 要略

thumb|織人也。

織者，執縷而排于機上，謂之經。引而出，有軸受之，又以杼持縷。機、杼皆備，可以織矣。

初，分經爲上、下，其所以別者，織樣也。縮、紬、緞、絹、綵、綾、羅、紈，其分皆異。是故分經者，織之要領也。

經既分，引杼于上下之間，是爲緯。而必以金擊之。不擊，緯疏矣。緯疏，則不能成布。乃至緯密，可以成布矣。

周而復始，其織也密，是爲布、帛也。凡織皆以此三法，唯其施力者異也。古人以人力織，緩也。今人以電驅機杼，急也，彈指可得布。

以一色之縷織，其布色也一。以五彩之縷織，其布色也彩，謂之綵。法蘭西有匠曰雅卡爾，作智慧織機，人與之穴片，自可織綵。今日市賈之綵，則略皆出雅卡爾機也。

分類:紡織
意

**意**，思也，志也。

## 佛教

佛法謂六根之一也。《俱舍論》曰：「集起故名心，思量故名意，了別故名識。」

意所觸者，法也，故亦謂法曰意塵。其界謂曰意識界。

## 典


分類:基礎之文
分類:心理
實

**實**，滿也，誠也。虛之對也。

《孟子》云：「充實之謂美，充實而有光輝之謂大。」

## 佛教

佛法云：「法離迷情，絕虛妄，云真實。」其所謂真實者，梵文之也。又云：「諸法真實之義有四種：一世流布真實義，世間之法，悉同其名，眾生見地即言是地，見火即言是火，終不言是水是風，乃至見苦終不言樂，見樂終不言苦，是雖於假名立相，然稱認皆同。此為世流布真實義。二方便流布真實義，世間有智之人，先以心意籌量，隨宜方便，造作經書論議以開導人，此為方便流布真實義。三淨煩惱障真實義，聲聞緣覺是以無漏道破諸煩惱結業，得無礙智，此為淨煩惱障真實義。四淨智慧障真實義，聲聞緣覺得無礙智，未能顯發中道之理，故名智慧障。佛菩薩斷此障中道之理自然顯現，此為淨智慧障真實義。見菩薩善戒經二。」

## 泰西

泰西哲學之宗，希臘也。希臘語謂實者曰，意謂「不藏焉」，而基督徒尤尚之。蓋以基督之說，神，理也。化而爲物，其形也人，其身也有死，謂之耶穌基督，此理之成實矣。

分類:基礎之文
分類:哲學
八部眾

**八部衆**，天竺鬼、神八類之謂也。佛教以爲護法神。又曰**天龍八部**。

八部衆曰：

*一曰天，天神也。梵語曰提婆。
*二曰龍，神龍也。梵語曰那伽。
*三曰夜叉，鬼中善類也。與羅剎惡鬼相對。
*四曰乾闥婆，香神也。居於天，侍天神。
*五曰阿修羅，又曰無端正。性易怒，不類神，然亦有神力。
*六曰迦樓羅，又曰大鵬金翅鳥。
*七曰緊那羅，半人半馬也。好奏樂。
*八曰摩睺羅伽，巨蟒也。類龍而人身，又曰地龍。

分類:佛教
貶值

**眨值**，通曰**貨幣貶值**，一類泉幣之價跌也，又以他諸泉幣度價，市而趨賤，貶也。

升值者，昇價也。幣之升貶，匯率告之。

貶值者，非通脹，乃弱市買之力也。

貶值者，以眾輕幣易萬幣，又以少萬幣易輕幣，損入口而利出口也。
男風影戲

**[[男色|男風]]**之**影戲**，乃演龍陽之好、斷袖之癖者也。優伶以陽物入後庭，或效諸般雲雨之態，供人觀覽。其情其景，旨在動好男色者之欲，發人心底幽微之思。

好男風者，古來多有。明有《弁而釵》，專寫此事，縷述床笫之歡，其辭雖麗，其情則淫。至於近代，西人創攝景之器，能留光影，於是始有影戲。好事者遂取男風之事，攝為影戲，播於銀幕。梨園搬演，尚有含蓄；銀幕所示，則無所諱飾矣。

至若名優，美利堅有曰比利·海靈頓、范·達克霍姆者，東瀛亦有多田野數人、佐佐木淳平之輩，皆以此名世。

分類:影視
分類:色情
分類:斷袖
文字次陳

文字之**次陳**者，今謂之**書寫方向**。乃書寫時筆之所行，有其三：曰下行、曰右行、曰左行也。書至窮也提行，亦有其三：曰下提、曰右提、曰左提也。左右行者惟下提爾：左行下提者，大食是也；右行下提者，今之歐書悉然。而下行者左右提皆有之：左提者漢文如是，右提者蒙古如是。爰復有其書，左右間兮，使所筆直下而弗遠提，耕如、織如，謂牛耕行，其古有也，而今棄之。

## 參

* 文字
蘇美

**蘇美**（阿卡德語：𒋗𒈨𒊒，音*šumeru*收蔑柳），西亞兩河古國，亦國之種人也。其人自名烏首（蘇美文：𒊕𒈪*sag̃-gíg*）。國立於西曆前五千餘年，滅乎前一千四百餘年。其文楔形，商業極興。
三劍客

《**三劍客**》，法蘭西小說，大仲馬撰於一八四四年。又譯名《俠隱記》、《三槍俠》、《三銃士》耳。

## 主角

;達達尼昂
:本名**夏爾·奧吉耶·德·巴茨·德·卡斯泰爾莫爾·達達尼昂**，法國加斯科尼人。性忠烈，任俠。少從軍，及入火槍隊，遂立志拱衛王室。與隊士阿多斯、波爾多斯、阿拉密斯引為知己。

;阿多斯
:本名**奧利維耶·德·拉費爾**，火槍隊士也。性沉深，好酒博，初授拉費爾伯爵。妻米萊狄，有一子曰拉烏爾。

;波爾多斯
:法國皮卡第人，火槍隊士也。為人尚武，喜美服，後以舊勳授男爵。

;阿拉密斯
:本名**勒內·德·赫爾布雷**，火槍隊士也。性漁色，善弄權謀。嘗從軍，入火槍隊，與達達尼昂等相善。後皈依教會，授神職。

;黎塞留
:法國紅衣主教。黎氏性英毅，兼有雄才，亦勤於王事。法王遂拜黎氏入相，內政外交悉由其裁度。

;米萊狄
:本名**米萊狄·德·溫特**，英格蘭人也。性狡黠，任權謀，嘗為宰相黎塞留幕府之細作。

;路易十三
:法蘭西國王，性寬仁。在位好遊宴，喜狩獵，諸事皆委於宰相黎塞留。

;安娜王后
:法蘭西王后，西班牙與奧地利公主。安娜聰慧，頗預政事，並以火槍隊為奧援，每與宰相黎氏相爭。

;特雷維爾
:法國貴族，授火槍隊長。善識人，好舉賢才，嘗簡拔達達尼昂入仕。

分類:法國小說
般若波羅蜜多心經

《般若波羅蜜多心經》，梵書曰，大乘佛經之一也。

鳩摩羅什、玄奘等以漢文譯之。

## 釋名
般若，智慧也。波羅蜜多，彼岸也。故般若波羅蜜多乃智慧之彼岸，蓋徹知空性之謂也。

心者，要義也。是故心經之謂，《大般若波羅蜜多經》之要義也。

梵名本無「經」字。蓋其本爲《大般若經》之陀羅尼，非佛經也。漢地之人混淆，乃謂曰經，因傳訛至今。

## 典
*心經全文

分類:大乘佛教
分類:佛經
仙 (印度)

印度之謂**仙**者，造《吠陀》者也，皆有大神通。梵書曰。

依印度教，欲成仙者，必以多年苦修，精通經典，方得成。既成仙，雖天神猶不及其力也。

仙類有三：

*一曰天仙，生爲天神而成仙者也。
*二曰梵仙，生爲婆羅門而成仙者也。
*三曰王仙，生爲剎帝利而成仙者也。

分類:印度
獨樂

《**獨樂**》，俗名《**孤獨搖滾**》，日本漫畫也，日人濱路晶畫之，平成三十年初版；令和四年，動畫出。

此作述有後藤氏女，名一里，嗜琴成癡。顧性極忸怩，恆獨處，無知音者。偶奏於野，伊地知氏虹夏見而悅之，強以此藝隸入其部。由是結伴謳以此樂，遂成一時之盛。
分類:平成漫畫
分類:令和漫畫
分類:令和動畫
祇園 (京都市)

**祇園**，日本京都東山地名也，假名作ぎをん。名取自祇樹給孤獨園。

古乃煙花之地，今猶存茶屋百余軒，有藝妓、舞妓居焉，故遊客紛至。

此地古來乃八坂神社之門前町。貞觀間，民疾疫，祈于斯，乃行祇園祭，至今不絕。

分類:京都府
藝妓

thumb|藝妓正裝像。
[thumb|[大正間，藝、舞妓五人侍客。]]

**藝妓**，關東謂之**藝者**，日本優伶類，宗古來傳承之雅藝。

平安朝，京都八坂神社行祇園祭，民咸聚此地，故有茶屋販小食、茶點與旅者。次第而有鬻茶女脩樂、舞、禮法，以娛客視聽。至於今日，所謂藝妓，皆自幼受訓，教法極苛，故其價甚貴，非富賈貴人不得見矣。

雖曰妓，不爲媟黷行也。《唐韻》曰：「妓，女樂也。」此藝妓名源也。而俗謂娼妓者，日人呼曰遊女。

## 學藝

欲爲藝妓者，須自幼入花街，習諸雅藝。古以十歲爲期，今人以爲不仁，故立法以責之，非年十有五者，不得入之。

既習藝，年十六，稱舞妓。又五年，方稱藝妓也。

## 名伶

* 川上貞奴
* 中村喜春
* 鹿嶋越
* 照葉
* 萬龍
* 摩根·阿雪，摩根銀號初代財東甥媳
* 紗幸，澳國出身藝妓

分類:日本藝文
古墓派

**古墓派**，香江作家金庸虛構之武俠門派也。宋、金之交，女俠林朝英創於終南山活死人墓。

## 溯源
古墓派初見於金庸撰之《神雕俠侶》，傳以《玉女心經》為鎮派至寶。時宋人王重陽者，數伐金未捷，遂寄情於終南山，居古墓，號「活死人」。重陽有一紅顏，名曰林朝英，武學精湛，姿貌無雙。朝英欲婚配重陽，為其婉拒。大沮，及與重陽論劍，以巧計克之。然重陽嘗言「韃虜未滅，何以家為。」雖敗，亦不允笈歸。未幾，乃出家，創立全真教。重陽既入道，朝英遂攜侍婢據活死人墓。

## 門下

;林朝英
:宋人，美姿儀，尤嫻輕功劍法。既入居古墓，不復問世，其所學皆傳於侍婢。
;林朝英之侍婢
:其生平不詳，朝英居古墓，亦隨侍於側近。有二弟子，曰李莫愁、小龍女。
;李莫愁
:古墓第三代首座弟子，小龍女之師姐也。
:莫愁姿容姝秀，喜妒偏狹，嫻輕功，尤善用毒。及破門自立，莫愁遂出家入道，世謂之曰「赤練仙子」。
;小龍女
:古墓第三代弟子，遵師命即掌門位。
:其人有殊色，光艷動天下。少慧穎，與褓姆孫氏居養墓中。及長，勤修玉女心經，武學益精進。後笈歸於弟子楊過。
;楊過
:古墓第四代弟子，從小龍女學。
:金國趙王世子楊康之子也，少孤，乞活於江南。既為郭靖等所救，至桃花島。未幾，郭靖攜過往全真教學藝。
:過性傲僻，又師從不賢，俄亦不見容於全真。過遁走，至活死人墓，徑投其門下也。

## 絕技

;玉女心經
;玉女素心劍法
;玉蜂針
;冰魄銀針
;美女拳法
;天羅地網勢
;赤練神掌
;三無三不手

分類:金庸小說
哭泣殺神

《**哭泣殺神**》，日本國文士小池一夫，畫師池上遼一所編漫畫也，其作嘗連載於小學館。昭和六十三年，東映以原著改動畫而映，西尾大介、山內重保等導演。至平成六年終幕，凡六部。是作既問世，中外甚愛寵之，蓋香江、美利堅等皆以原著改影戲而映。

## 概述
西元二十世紀末，海內犯罪迭起，盜賊橫行，尤以「百八龍」賊焰日熾。時日本有一陶匠，曰**火野村窯**。村窯既舉會展，偶得膠捲，內含百八龍犯罪之跡，遂為其所逮。百八龍以異術攝村窯心神，使其聽命，自是入幫充刺客，世號曰「自由人」也。

## 要角
;火野村窯
:漢名「龍太陽」，號「自由人」，日本人。性沈厚，姿儀雋雅，穎敏絕倫。
:自入百八龍以來，熟稔諸般武藝。每行刺，必取其命而弗傷無辜，及後而泣，故時人謂之「哭泣殺神」。

;日野繪霧
:漢名「虎清蘭」，日本人，年廿九。繪霧有殊色，善丹青。
:既遇村窯，為其所救，乃以身相許。後與村窯徙香江，同入百八龍。

;百八龍
:香江人，黑幫「百八龍」之主。及逮村窯入幫，教化為刺客，後傳位之。
:妻**虎風鈴**，善拳法，村窯亦師從其學。

;黃德源
:香江人，百八龍弟子也。性忠烈，武藝精湛，從村窯行刺於世。

;白牙扇
:香江人，百八龍之孫。體型豐碩，善武技，授村窯護衛。

;新田
:日本人，警視廳之警部，受命緝捕村窯。

;花田君江
:日本人，黑幫「白真會」頭目龍二之妻。村窯既殺其夫，遂統領幫會，陰圖復仇。

;奇姬
:義大利人，黑幫「卡摩拉」刺客，善射。村窯既殺幫主卡雷尼，遂往香江復仇。

;巴格那克
:非洲人，黑幫「非洲之牙」魁首。與吉哥、西格巴洛共執威柄，皆負殊力而善戰。

;熊我內耐
:日本人，熊我教之主。性詭譎，善察人心，諳攝魂之術。

;雄首冬獄
:日本人，摔角手也。其人身雄力偉，從熊我教欲圖村窯。

;妮娜·赫本
:美利堅人，初為旅館侍應，偶遇村窯，乃為之傾心。後數年，以才貌統轄美黑幫「K.O.」。

;綱池
:日本人，關東黑幫頭目。性警，沉深有城府，素有併合亞細亞幫會之志。遂設計嫁禍於「百八龍」，以收漁利。

;屈姬
:俄羅斯人，黑手黨刺客。容姿端麗，嫻槍射，以綱池秘書驅使於側。

分類:昭和漫畫
分類:平成動畫
分類:香港影戲
分類:美國影戲
聲學

替代文字|縮圖|林氏盤，以覽聲學諸科
**聲學**者，物理學之支，而波動學之流也。蓋聲者本乎波動，故凡機械波行三態之中者，皆聲學之畛域也。物理云者，本於格致，俗謂理科。然聲之爲體也易簡，其理燦然。獨其爲用也繁，故𤔲之者多據其理而發其用。是出於理而入於工也。

分類:物理
分類:工學
字形 (釋義)

* 字符之形體，請閱**[[字形]]**；
* 電腦字型之一圖，請閱**[[電腦字型#字圖]]**；
* 排印之具，請見**[[活字]]**。
音元

**音元**者，語聲之至短者也。通譯**音子**，又曰**音素**。凡出言爲聲，謂之音聲。*以時*斷之，及其至微，分無可分，則爲音元。元者，始也。覆言之，凡音聲，皆自音元始也。宗生成者亦謂之「音段」，段者，斷之以時也。譬若日語之「」，讀若pun，先之以p，再之以u，次之以n，次第不紊，是其音元者三也。至於p爲半濁，次ハ行，則皆音元p之品性，其體則一也。
替代文字|縮圖|音元，音聲之具體不玄者也。
帕默曰：「音者，具質、高、響、長者也。」其所謂「音」者，即音元也。故音元其爲物也形而下，未形於理，未安其位。俟其位也，則謂之音位也。譬諸化學，則音元猶莫破也，而音位則猶原行也。元可量而位不可量，元制於物而位宅乎心。元者，聲學之事也；位者，韻學之事也。

## 據

分類:語文學
分類:音聲學
天神

**天神**者，天竺國所奉。梵語謂之**提婆**。以天竺神類有二：曰提婆，曰阿修羅。提婆生於天，阿修羅生於地，以二者干戈不息，故謂提婆曰天神也。

婆羅門古教，門派衆多，今人殊以不貳神學爲是，故云：諸神皆一也，其名梵天，其餘者，皆梵天之化身也。

## 婆羅門教

婆羅門奉三大天神，曰：

* 梵天，泰初之神也。司造物。
:* 梵天妻辯才天，司大學、雅藝、聲樂。
* 毘溼奴，司救濟之神也。
:* 毘溼奴妻吉祥天，司財寶、作業、經營。
:* 佛教謂毘溼奴曰毘紐天、遍聞天。
* 溼婆，司滅絕、轉生之神也。
:* 佛教謂溼婆曰大自在天。
:* 溼婆妻雪山神女，司權力、繁衍。

又奉餘者頗衆，故此舉其二三：

* 帝釋天，古《吠陀》之大神也，佛教以爲大護法、天神之帝。不貳神論興，奉帝釋天者漸寡矣。今之印度，畧無專奉帝釋天之宗也。
* 四大天王，四方守護神也。東曰持國天，西曰廣目天，南曰增長天，北曰多聞天。
* 迦尼薩，象頭神也。司福，人皆歡喜之。是故佛教謂曰歡喜天。
* 大黑天，佛教奉之，溼婆化身也。相極凶，能降妖、除魔。
* 難近母，司泰初性力。怛特羅密教猶尊難近母，常以兩性交媾祭之，謂曰雙修。
* 黑天，毘溼奴化身也。《薄伽梵歌》述其教化之言也。

## 佛教

佛既出世，曰：天神雖壽，猶有竟時，佛法慈悲，普渡衆生，亦當度之入化。又曰：前世修大善業者，得轉世爲天神。雖然，彼居安逸，不思修道，空度齊天之壽，終墮地獄之道。是故佛之奉天神者，乃欲度化彼等之故也，非爲己私利也。此佛門之所以奉天神故也。

分類:宗教
小學堂

**小學校**者，略稱**小學**，**下庠**也。古云「小學」，或爲文字、音韻、訓詁之學者，與此名同而實異。童子年齒六歲以上者，准以入學，修長勵短，宣明禮義。或以五年，或以六年爲期，童生既卒業，下繼中學。小學之謂，古已有之。《周禮》：「八歲入小學，保氏教國子，先以六書。」然廢弛久矣。清末頒壬寅學制，小學堂爲第二初級教育之所。民國初，時人謂之**小學校**，簡之以小學。

## 課程
### 中國大陸
陸小學制也者，有六年義教者也，有教無類。凡童滿六歲者，即可登學。而學科有主副之辨。主科凡三：曰語文、曰數學、曰英語。副科也多矣：科學、音樂、美術、體育、思想品德、信息技術云云。

### 香港
香港小學，所習諸科有漢語、英文、數學、常識、音樂、電腦、美術、官話。昔者常識分科三，曰社會，曰科學，曰健康。比一九九〇之旬，始一三科，曰常識。
音韻學

**音韻學**，通譯**音系學**，語文學之一支，蓋究音理而摹其形制之學也。音之灋式謂音灋，故又有**音灋學**之稱。人之語文，初形於音，又形於文，復形於手、指之間。𤔲文者，文字之學也；𤔲音者，則音韻學也。手語之學晚出，故𤔲其形者，人亦多附諸音韻學。或謂之**音位學**，蓋主結構者，以音位羅佈而音灋正，音位連綴而音聲成，故音位爲音韻之本，而音韻學即音位之學也。然此特一宗之説，通人不取焉。

## 辨名
音韻學之名，古已有之，其學由來尚矣。刘熙《釋名》，顏氏《音辭》，隋唐作書，兩宋製圖，自顧氏五書，始推究古音。故知古之音韻學，所爲辨通假、正言語、攷古音是也。音者，聲成文者也；韻者，勻也。故言「音韻」者，和歌辭，協音律者也。「音韻」之名，本乎文學，自唐始變入小學。而今言音韻者，語文學之一支也。以「韻」訓「和」，蓋求音之所以和者也，即求音聲之灋式者也，特不同於音聲之學。故今之言「音韻學」，畧異於古。

古之音韻學，小學之流也。欲知其本末，宜閱「小學」。又今丗倡分科之學，持而格之，則古之音韻學者，今之**漢語歷史音韻學**也。又古科目未明，音聲、音灋，盡入韻學。特以審音未精，故多入灋而少入聲也。故欲詳之，亦可觀二學之史篇。

## 異派
### 結構宗
### 生成宗
### 非綫性宗
### 認知宗

分類:語文學
機

**機**，織具也。《集韻》曰：「機以轉軸，杼以持緯。」

古之機杼，皆以人力。今人以電驅動之，省力也。

分類:紡織
校讎學

**校讎學**，𤔲書之學也。所爲者三，曰**目錄**，曰**版本**，曰**校勘**，故或謂之**目錄版本校勘之學**。或謂之**古典學**。人或益以**藏弆**之學，則爲四科矣。

## 辨名
「校讎」者，本「校勘讎比」之意，故言「校讎學」與言「校勘學」無異也。然校書之前，必條其版本，已則摠錄其目，浸有目錄、版本之學參之。然則三科一貫，必有摠名。程千帆先生以「校讎學」爲三科摠名，而以「校勘學」爲專名，今取之。或謂爲「古典學」者，然文字音韻訓詁之學亦古典之學也，故不取。「古典學」之與「校讎學」，「校讎學」之與「校勘學」，對言則異，散言則通。大之，則古典學兼校讎學與小學；小之，則古典學即目錄版本校勘之學也。大之，則校讎學兼目錄版本校勘之學，小之，則校讎學即校勘學也。

## 目錄學

## 版本學

## 校勘學
音聲學

人之語文，初形於音，又形於文，復形於手、指之間。𤔲文者，文字之學也；𤔲音者，音韻之學也。手語之學晚出，故𤔲其形者，附音韻學而行。文字視而可識，手指動而易見，唯音聲隱微，不可捉摸，故有**音聲之學**，發音韻學之未發，窮其未盡。惟其察深研幾，精於音聲而陋於言辭，語文學家或內之，或出之。入之者曰，語文學之一支也；出之者曰，特語文學之𧘝，而物理學之末也。
替代文字|左|縮圖|基本音聲學分野
單稱則曰「**音學**」，複稱則曰「**音聲學**」，曰「**語音學**」。蓋音聲學與音韻學，皆究音之學，彼專其韻，而我專其聲，故加以別之。「語音學」之名，則與「語法學」、「語義學」、「語用學」相對，以示皆𤔲語文之學，而我專其音也。音學之流有三：曰**發音學**，曰**聲音學**，曰**聽音學**。成音於腦，發言於外，歸發音學；聲音既成，其質幾何，歸聲音學；納音於耳而成言語，歸聽音學。

舊説，原音聲之至短者曰「音元」，別意之音元聚爲「音位」，一位而數變，則曰「變位」。譬之化學，則「音元」猶原子也，「音位」猶元素也，而「變位」猶同位素也。「音位」、「變位」，特音韻學之畛域。獨「音元」者，音聲學亦用之。

發言之時，繫其意而爲言辭，序其辭而爲音聲。其意既定，乃揀擇詞項。 詞項既序，則陰賦其音，序以音元。乃解音元爲勢之單者，諭之肌肉。而音遂出。胷肺相激，咽喉相盪，而脣、牙、舌、齒礙之，而音聲之波始成。口中之形位異，則音聲不同。若張其喉則爲「幫」，弛之則爲「滂」；進其舌則爲「端」，徐之則爲「精」，弛之則爲「心」。云云。

聽言之時，緣音而辨辭，觀辭而見意。音者，聲也，原子震盪之謂，綢繆者也；言者，辭也，言詞連綴之謂，判然者也。聽者析聲而爲元，辨元而得位，合位而成詞，序項而讀〬言，意乃豁然。何以析聲？舉其綱而已矣。綱者何？共振峯、初振時等，皆綱也。音聲之不足，或視其狀以補之，謂之麥氏效應。

## 史
音聲之學，本乎格致，素無古今之別，古無格致故也。然人類審音之事，由來尚矣，而以身毒、希臘尤甚。故茲分述古今。

### 古

### 今

## 標音術
音聲之學既備，摹音之法自成。蓋格學本格物致知之學，其知則一體二用，曰描摹，曰推演。音學本格致之一支，而音聲爲其所格之物，自長於摹音。於發聲學言之，氣流、嗓音、脣、牙、舌、軟齶、雍垂之勢既定，則音不二；然其辭甚繁，書者不便，學者無益。自聲學言之，則萬音皆波形而已，析則爲基頻、共振峯、諧譟比等；然書無可書，閱無可閱，徒分析之用。故有標音之法。

### 斷字之法
夫標音者，錄音以文，使觀而如聞其音者也。文者，次第其字者也。故必斷裂其音，使爲至短者，命曰「音元」。帕默曰：「音者，具質、高、響、長者也。」是之謂也。有宗生成者亦謂之「音段」，段者，謂斷之以時也。譬若日語之「」，讀若pun，先之以p，再之以u，次之以n，次第不紊，是其音元者三也。至於p爲半濁，次ハ行，則皆p之品性，其體則一也。[替代文字|縮圖|韓語「풀」[pʰul]之聲譜圖](https://zh_classical.wikipedia.org/wiki/%E6%AA%94%E6%A1%88:%E9%9F%93%E8%AA%9E%E3%80%8C%ED%92%80%E3%80%8D%E4%B9%8B%E8%81%B2%E8%AD%9C%E5%9C%96.png)然欲以時極其微非易，蓋時與非時，未稱判然；極抑未極，言人人殊。若韓語之言「」，素以爲「」、「」、「」三音素也，而送氣者，「」音之一性而已。然若觀聲譜圖，則知送氣之音恍然續於爆音之後，是亦一段也。是時與非時難分之例。又英語之言「」，「」固一音素，而「」斷爲一歟？斷爲二歟？是極與未極言殊之例也。

### 寬嚴之例
音聲之情狀無窮，而音標之文字有盡，故凡標音，必損其毛目，操其綱領。所操有多寡，則所錄必有肖與不肖。肖者曰「嚴謹標音」，而不肖者曰「寬畧標音」。其至寬者，一字應於一位，則曰「音位標音」；執其位而演其音，錄其所得，則曰「變位標音」。凡欲以位標者，必先精研音理，得其統緒，而後爲之。蓋不知其位，則無以應之；不知其理，則無以演之也。或以嚴謹標音爲音元標音者，未確。蓋元本混沌，而字尚精嚴。標音之至嚴者，盡力而聞，書則窮極幾微，曰「感覺標音」，又名「音聲標音」，是。

### 音標文字

#### 丗之音標字
* 萬國音標字
* 美國音標字
* 烏拉爾音標字
* 美國國防局音標字
* 西班牙語文學刊音標字
* 視覺語音

#### 文例
凡書音標，鮮獨用者，多雜於文中。或重之，或斜之，或加括號，以別正文。括號之時，凡以位言之者，則方之；否，則圓之。

### 實質

## 發音學
替代文字|左|縮圖|發音器官圖
凡人之官體，率爲統系。惟發音之器官，半借消化，半借呼吸。蓋言語之能晚出，故假於他也。脣、齒、齦、齶、舌、咽，消化之官也；鼻、喉、氣道、肺，呼吸之官也。聲，氣激者也。故凡發音，必有氣行，礙於官體，振而成聲。動氣者三，肺、喉、齶也。人之音聲，多動於肺，發乎喉，故學者分其官體爲二統系，曰喉上、喉下也。屬喉上者，鼻、脣、齒、齦、齶、舌、咽者也，屬喉下者，肺與氣道也。

### 動氣
動氣者三，肺、喉、齶也。

以肺動時，先張胷腹，大其容盛，令氣壓內小於外，則氣自入。後小之，啓其聲門，則氣自從音道出矣。以喉動時，鎖聲門，又閉喉上之官，上之，使氣壓大於外，發，則氣自出矣，曰「噴音」；下之，發，則氣自入矣，曰「內爆音」。齶動時，鎖軟齶，閉脣舌，下其舌體，使氣壓小於外，啓其脣舌，則氣入，曰「喌音」。

### 發聲

### 調音

## 聲音學
聲音學者，持聲以𤔲音者也。於音學言之，則謂之「聲音學」，以別於發音學與聽音學，而示專聲之意；於聲學言之，則謂之「語聲學」，別乎大氣聲學、地質聲學、樂聲學，而屬動物聲學之末，以示其專乎言語之聲也。

### 母音
判母音者，漲發數是也。

### 子音

### 嗓音

## 聽音學

## 據

分類:語文學
分類:聲學
古典學

**古典學**者，𤔲古書之學也。或以爲即目錄版本校勘之學也。然古之小學惟校勘之用爲務，故亦古典學之流也。

分類:文獻學
分類:語文學
分類:經學
奧本海默

thumb|right|奧本海默肖像一九四四年
**羅拔奧本海默**，生於美利堅紐約，其先德意志猶太人也。幼聰慧，好學問，尤精數理，肄業哈佛大學。遊歷歐洲，師從諸名家，先學於劍橋大學，後究量子力學於哥廷根大學，二十三歲獲博士銜。及歸，任教於加州大學、加州理工學院，名聞理論物理學界。時所著作，皆關乎量子力學、核物理之奧秘，為後世所重。

一九四三年，美利堅交兵德意志、日本。德意志圖製原子彈以滅世。美利堅乃密立曼哈頓計劃，以奪先機。奧本海默受命主理，率眾同心，立實驗室於新墨西哥州洛斯阿拉莫斯，日夜不息，研究設計。歷二載有奇，終成。

一九四五年七月十六日，奧本海默親臨阿拉莫戈多，察原子彈試爆，取名「三位一體」。見毀山裂地、風捲殘雲，既驚且懼。乃憶印度古詩《薄伽梵歌》之句︰「我成死神，毀滅諸世」。

未幾，美利堅以原子彈摧日本廣島、長崎，亡者數十萬。日本遂降，二戰乃終。奧本海默因譽「原子彈之父」。

奧本海默尋任普林斯頓高等研究院院長，兼主美國原子能委員會顧問委員會。力制氫彈之創，並主談和蘇聯。一九五三年，因所見有違時局，見誣於人，褫奪安全許可證，由是下野。

一九六七年，因喉癌病卒，年六十二。當世有電影，述其生平。

## 據
#Oppenheimer: Everything we know about the atomic bomb creator's epic .... https://www.livescience.com/everything-we-know-about-oppenheimer.
#J. Robert Oppenheimer: Biography, Manhattan Project, Atomic Bomb. https://www.biography.com/scientists/j-robert-oppenheimer.

分類:美國列傳
故雅學

Homeros_Caetani_Louvre_Ma440_n2.jpg|吟遊詩人**荷馬**，作《伊利昂紀》《奧德修記》
M-T-Cicero.jpg|**[[西塞羅|基凱羅]]**，羅馬之良士，天下之文宗
Aristotle_Altemps_Inv8575.jpg|**[[亞里士多德]]**，希臘之大賢也
Publius_Vergilius_Maro.jpg|**維吉爾**，羅馬之詩人
**故雅學**者，希、羅故雅遺之學也。所𤔲者惟希臘、羅馬之文學、雅言， 旁及哲學、史學、攷遺、人類學、美術、神話學。

曩昔，歐人以希臘羅馬之故雅冠於羣藝，而爲學術之根柢，故凡教子必先之。

## 史

### 中丗

### 文藝復興

### 復古主義

### 十九丗紀

### 近時

## 諸科
今之古典學，非特攻希臘、羅馬，環地中海者皆𤔲之。

### [[古典學|文學]]
縮圖|十八丗紀故雅學者'''奧古斯特'''，作《荷馬書錄》|235x235像素
文學者，文獻經籍之學也，今曰古典學。**故雅文學**，𤔲希臘、拉丁文獻之學也。是學肇乎文藝復興。時賢欲復先聖古道，故廣求遺書，校讎定本。 今之校讎通則，多興於此。若甲、乙二鈔本聚在，而乙源出於甲，則乙必非善本也，是安吉洛·波利齊亞諾一四八九年之論也。 又「難者爲上」，讓·勒克萊爾一六九七年之說也。

今之古典學，傳乎德意志，肇自十九世紀初。 是時其學始爲統系， 學者以是非版籍。 譜系維基，勘訂原本。

### 攷遺

### 美術

### 古史

### 通幾

### 聞受

## 古希臘

### 語文

### 文藝

### 神話宗教

### 哲學

## 古羅馬

### 語文

### 文藝

### 歷史

## 兼查

* 古典傳承
* 泰西鴻篇
* 新尚古風
* 古典學舉要
* 希臘古史大略
* 羅馬古史大略

## 據

### 引

分類:人類學
分類:古羅馬史
分類:古希臘史
五胡十六國

**五胡十六國**，西晉末，內附諸胡反晉自立，匈奴、羯、氐、羌、鮮卑逐鹿中原，自三〇四年，至四三九年，凡十有六國焉。

劉淵以五部之眾起於離石為漢趙，石勒因晉陽之甲據於襄國為後趙，李雄以流民奄宅益州而為成漢，慕容皝裂遼碣而為前燕，張軌保河西是稱前涼。後趙既滅，苻洪入關輔居長安而為前秦，至孫苻堅一統江北。前秦失鹿，慕容垂守中山之國蹈兩河而為後燕，姚萇乘苻氏之業而為後秦，呂光按姑臧之富而為後涼，乞伏國仁憑河湟之奧而為西秦。至呂氏內訌，魏敗慕容，禿髮烏孤負西平之阻而號南涼，李暠跨敦煌之地而稱西涼，沮渠蒙遜保張掖而為北涼，慕容德依廣固之險而為南燕，馮跋踐昌黎之域而為北燕，赫連勃勃連朔方而稱夏。俱僭大號，各建正朔。百有餘年，洎宋高祖之奮威，元魏之雄視，皆芟夷掃蕩焉。

## 據
* 《冊府元龜》卷二百十九 僭偽部 總序
分類:十六國志
玉皇大帝

**玉皇大帝**，號曰「**昊天金闕無上至尊自然妙有彌羅至真玉皇赦罪賜福大天尊玄穹高上帝**」，華夏道教之神祇，位四御之冠。或曰**玉皇大天尊**、**玄穹高上帝**、**天公**。明小說《西遊記》云：「玉帝自幼修持，苦歷一千七百五十劫，遂登無極大道。」《九天生神章經》云：「三代天尊者，過去元始天尊，見在太上玉皇天尊，未來金闕玉晨天尊。然玉皇即是元始天尊弟子。從玉皇半劫以來，元始天尊禪位。」

## 引據
*《雲笈七簽》
*《九天生神章經》

分類:道教
分類:華夏神話
路易斯史特勞斯

thumb|right|史特勞斯肖像
**路易斯史特勞斯**，美利堅西維珍尼亞州人，一八九六年一月三十一日生。其先德意志猶太人也，父為履商。史特勞斯幼好學，欲入大學，而不得，遂助其父售履。及歐洲有大戰，史特勞斯從胡佛而赴之，以糧食濟飢民。還國，入銀行而營財致富。又入海軍而習武，知兵器之製。

越廿載，又有大戰，史特勞斯助海軍以造良器，有功於戰事。戰後，史特勞斯為原子能委員會委員，主研原子彈與氫彈，以威蘇聯。又言原子能賤電力以利世，惟非其言行者眾。其中有奧本海默者，乃智者也，原子彈之父也。史特勞斯與奧本海默不睦，陰貶之，為諸格致名家齒冷。後艾森豪威爾為美利堅總統，欲使史特勞斯主商務，而國會不許，以史特勞斯失信故也。史特勞斯怒而去職，隱居維珍尼亞州白蘭地站而終，年七十七。
## 據
*英文維基路易斯史特勞斯列傳

分類:美國列傳
愛德華泰勒

thumb|right|愛德華泰勒像
**愛德華泰勒**，匈牙利布達佩斯人，一九零八年一月十五日生，其先猶太人也。泰勒幼好學，研究原子、分子之理。遊歷歐洲，不意失其右足，代以假足。及歐洲有大戰，泰勒去國而赴美利堅，成美利堅之民。並力諸賢，造原子彈，以滅納粹。

戰後，泰勒復力主造氫彈，以為能安天下，惟異議者眾，以為弊大於利也。其中有奧本海默者，乃智者也，原子彈之父也。泰勒與奧本海默不睦，與路易斯史特勞斯陰貶之，為諸格致名家齒冷。

泰勒又以原子為事，助造核能發電廠，以利眾生。並助製火箭，以達天際。亦授徒於諸學院。老而終於加州史丹福，年九十五。

## 據
*The Editors of Encyclopaedia Britannica (n.d.). Edward Teller | Nuclear Physicist, Father of the H-Bomb | Britannica. In Encyclopædia Britannica Online. Retrieved 06:24, November 3, 2021, from https://www.britannica.com/biography/Edward-Teller

分類:美國列傳
巴播理

thumb|right|巴播理像
**諾里斯巴播理**，美國加州人，一九零九年生。聰明絕倫，早成學業。好化學物理，授徒於史丹福大學。二戰之際，入海軍，研射術。一九四四年，徙洛斯阿拉莫斯，秘地也，與諸賢造原子彈。初試爆，名曰「玩具」，驗於沙漠。又造一彈，名曰「胖子」，投於日本。

戰罷，洛斯阿拉莫斯之帥，奧本海默去職，薦巴氏代之。巴氏本諾半年，終任二十有五歲。巴氏主政，試爆益繁。又以核能為他事，造火箭，研原子，不一而足，功多賞譽。一九七零年，致仕。一九九七年卒。後世譽為原子世代之父。

## 據
*Norris Bradbury - Nuclear Museum. Retrieved from https://ahf.nuclearmuseum.org/ahf/profile/norris-bradbury/

分類:美國列傳
逍遙派

**逍遙派**，香江作家金庸虛構之武俠門派也。傳宋初，隱者逍遙子創派於大理不老長春谷。

## 溯源

逍遙派初見於金庸撰之《天龍八部》，其名源於莊子所著《逍遙遊》。自方外隱士逍遙子創立以來，門下弟子均充以飄逸雋秀之輩，武學乃以道家為築基。故而既傳二世，遂名動江湖久矣。

## 門下

;逍遙子
:不知何許人也，及創立逍遙派，所學盡傳於三弟子。
;無崖子
:逍遙派第二代掌門，少從逍遙子學。
:其人美姿儀，武功雜學無所不涉。門下有三弟子曰蘇星河、丁春秋、虛竹。
;天山童姥
:天山靈鷲宮主，少從逍遙子學。
:武學臻至化境，以生死符統馭三十六洞、七十二島之主。與師妹李秋水爭歡於無崖子前，以至交惡。
;李秋水
:西夏景宗皇妃，少從逍遙子學。
:李氏姿容端麗，才識淵博，內功修為已臻化境。然風流性妒，蓋與童姥爭歡於無崖子前，以至交惡。
;蘇星河
:逍遙派三代首座弟子，從無崖子學。
:星河性忠義，侍師甚恭謹，亦諳雜學。無崖子既遇害，遂救之，且布「珍瓏之局」以待有緣人。
:門下所授康廣陵、薛慕華等八人，世號曰「函谷八友」。
;丁春秋
:逍遙派三代弟子，從無崖子學。
:春秋有龍陽之姿，好諛佞，陰險難叵測。嘗與師叔李秋水有染，事發，遂害其師。
:尤善使毒，以化功大法縱橫武林，世人皆畏之。既創門戶於西域，號曰「星宿派」。
;虛竹
:逍遙派第三代掌門，初為少林弟子。
:從少林僧眾往聾啞谷求醫，及偶破珍瓏，遂師學於無崖子。

## 絕技

;北冥神功
;小無相功
;凌波微步
;天山折梅手
;天山六陽掌
;生死符
;天長地久不老長春功
;傳音搜魂大法
;龜息大法

分類:金庸小說
科學怪人

《**科學怪人**》，英國科學幻想文學，瑪麗·雪萊撰於一八一八年。又譯名《法蘭克斯坦》耳，敍義大利人法蘭克斯坦博士所見所聞。

## 概要

法蘭克斯坦者，義大利拿坡里人，生物學博士也。其人性慧穎，通學術，有才藻。嘗以異術創製「屍生人」，施以教育。屍生人既開化，深以為孤，遂請法氏複製同類之眾。法氏察其異志，不允；屍生人怒起，欲加害，法氏乃遁亡。未幾，屍生人入法氏邸，殺其妻。法氏甚沮，始感屍生人之患，遂誓滅之。及逐至北極，力竭而歿，屍生人旋亦自戕。

分類:英國小說
分類:英國影戲
氫氧化氫詭論

[縮圖|[水之結構式]]
**氫氧化氫詭論**，今人所以惑人也。氫氧化氫者，「水」也。其式**氫<sub>二</sub>氧**，故又稱**一氧化二氫**、**氫氧化氫**、**氧化氫**、**氧烷**、**羥酸**、**苛性氫**等，惟此諸名不行於世。今人多不能解。遂有好事者作此以惑眾。若言「一氧化二氫或致人亡。宜禁之」云云者是。

## 注

## 據

分類:化學
普羅米修斯 (影戲)

《**普羅米修斯**》，科學幻想影戲也，美國、英國合製之。西曆二零一二年布諸世。雷德利·斯科特導之，喬·斯派茲、戴蒙·林道夫撰其劇。其事述星舶「普羅米修斯號」航行太虛，履異星以探遠古文明之微。

## 概要

西曆二零八九年，攷古之士伊麗莎白·肖、查理·赫洛維等攷索地球遺蹟，獲遠古星圖，遂受命於韋蘭商會。迨二零九三年，偕商會監佐梅莉迪絲·維克斯、大衛等，乘星舶「普羅米修斯號」赴外星曰LV-223者，以究造物之祕。

大衛者，乃商會所造機關假人，性警而貌恭，然中懷叵測。眾既踐異星，乃遣徒屬入一幽邃遺穴以勘之。大衛從容獨探，得黑水於穴內。其水妖異，凡生物沾染，必生變態。大衛久蓄竊奪造化之志，獲此大喜，遂陰攜黑水而反；既還，潛酖赫洛維飲之，禍端由是而啟。

分類:美國影戲
分類:英國影戲
富田真由刺傷案

**富田真由刺傷案**，東洋謂之**小金井纏擾者殺人未遂**，事發於西元二〇一六年五月二十一日。

富田真由，日本女伶也，時年二十。有巖崎友宏者，年二十七，狂慕富田，頻餽以物，富田辭不受而卻之。巖崎由是生恨，乃於推特播其讎語，揚言將殺之。

富田大懼，告急於有司，然警吏忽之，弗以為備。

## 襲擊
西曆二〇一六年五月二十一日，富田將演於日本東京小金井。岩埼至會場外詰責之，未得要領。及富田旋踵，岩埼遂拔三寸之刃，自後連刺其胸頸六十一創。

富田重創倖存，岩埼旋即就縛。

## 據

分類:平成紀事
史塔克家族

**史塔克家族** ，美利堅文學《冰與火之歌》虛構家族也，小說家喬治·馬丁撰之。公元二零一一年，HBO公司以原著改電視而映，名曰《權力之遊戲》。

## 主角

;艾德·史塔克（飾：肖恩·賓）
:小字**奈德**，北境人，授臨冬城公爵暨北境守護。妻凱特琳，有四子二女。

;凱特琳·徒利（飾：米歇爾·費爾利）
:徒利氏，奔流城公爵霍斯特之女，笈歸於艾德。

;羅柏·史塔克（飾：理查德·麥登）
:北境人，艾德長子也，父殂即北境王位。

;珊莎·史塔克（飾：索菲·特納）
:北境人，艾德長女也，父殂以「阿蓮·斯東」名徑投鷹巢城。

;艾莉·史塔克（飾：麥茜·威廉斯）
:北境人，艾德第二女也，父殂投「無面人」組織學藝。

;布蘭·史塔克（飾：伊薩克·懷特）
:北境人，艾德第二子也，父殂遂徙塞外，師從於三眼烏鴉。

;瑞肯·史塔克（飾：阿爾特·帕金森）
:北境人，艾德第三子也，從布蘭遊。

;瓊恩·雪諾（飾：基特·哈靈頓）
:北境人，艾德私生子，少徙長城，入「守夜人」軍團。

;席恩·葛雷喬伊（飾：阿爾菲·阿倫）
:葛雷喬伊氏，鐵群島人，少入承艾德之嗣。

分類:美國小說
分類:美國電視劇
酒私風雲

**酒私風雲** ，又譯**濱海帝國**、**大西洋帝國**，美利堅影戲也，劇作家特倫斯·溫特撰之。公元二零一零年，HBO公司以原著改電視而映，至二零一四年劇終，凡五部。

## 人物

;伊努·努基·湯普森（飾：史蒂夫·布西密）
:小字**努基**，美國人，新澤西州大西洋縣司庫。妻瑪格麗特，有一弟曰「伊萊」。

;吉米·達摩狄（飾：邁克爾·皮特）
:美國人，普林斯頓大學肄業生，准將凱斯納之子。其母曰「吉莉安」，虔婆也。

;瑪格麗特·湯普森（飾：凱莉·麥克唐納）
:愛爾蘭人，及喪偶，遂笈歸於努基。有子曰「泰迪」，女曰「艾米莉」。

;尼爾森·范奧登（飾：邁克爾·珊農）
:亦名**喬治·穆勒**，美國人，聯邦禁酒局探員。

;理查·哈洛（飾：傑克·休斯頓）
:美國人，歐戰退役狙擊手，眇一目。

;伊萊·湯普森（飾：謝伊·惠格姆）
:美國人，努基之弟也，授大西洋縣治安官。

;艾伯特·朝琪·懷特（飾：邁克·肯尼斯·威廉姆斯）
:非洲裔美國人，亞特蘭大城黑幫頭目。

;米奇·道爾（飾：保羅·斯帕克斯）
:美國人，私酒商也，努基之部曲。

;吉普·羅賽迪（飾：鮑比·坎納瓦爾）
:義大利人，紐約黑幫頭目。

;瓦倫丁·納西斯（飾：傑弗里·懷特）
:非洲裔美國人，神學博士。

分類:美國小說
分類:美國電視劇
武當派

**武當派**，華夏武術流派也。其名顯於香江作家金庸著之小說，世傳武當派源起元人張三丰。蓋武當分支雖眾，皆以「內家拳」傳諸後世。所謂內家者，以靜制動、以柔克剛，犯者應手即仆，故勇名天下。

## 人物

;張三丰
:初名**全一**，字**君寶**，遼西懿州人。少穎異，入武當山煉氣修道，遂創立門戶於此。
:金庸小說《倚天屠龍記》傳三丰內外兼修，武學臻至絕頂。其有弟子七人，號「武當七俠」，其名曰**宋遠橋**、**俞蓮舟**、**俞岱岩**、**張松溪**、**張翠山**、**殷梨亭**、**莫聲谷**者。
;張無忌
:張翠山之子，少孤，性淳良，從胡青牛習岐黃之術。
:無忌既學九陽神功、乾坤大挪移，內功修為已臻化境。敗六大門派於光明頂，威震武林，乃任明教之主。
;宋青書
:宋遠橋之子，號「玉面孟嘗」。為人倨傲，嘗以情隙弒師叔莫聲谷，遂投峨眉棲身。
;沖虛道長
:少出家入道，性仁愛，通義理，工於太極、兩儀劍法。
:五嶽劍派左冷禪、岳不群等弄權，沖虛益惡之，故推舉恆山令狐沖掌五嶽，以成鼎足之勢。
;雲雁道人
:清康熙朝武當之掌門。

## 絕技

;太極拳
;太極劍
;形意拳
;八卦掌
;武當長拳
;兩儀劍法
;梯雲縱
;武當九陽功
;純陽無極功

分類:金庸小說
飢餓遊戲

《**飢餓遊戲**》乃人所著之小說也。

其事幻設。言某世有國於北，曰，轄一都、十二區。昔者各區叛而爲都所平。遂立約，曰：各區歲貢少男、少女各一。使所貢者相殺，謂之「飢餓遊戲」。

## 據

分類:美國小說‎